
INTRODUCERE

1. În anul 2012 Rețeaua Europeană a Consiliilor Judiciare (RECJ) a adoptat și publicat în cadrul Adunării Generale ce a avut loc la Dublin raportul său privind Reforma Judiciară în Europa 2011 - 2012
 (Partea 1). Raportul porneşte de la un larg consens cu privire la scopurile şi direcția reformelor în cadrul sistemelor de justiție. Acesta se referă la o serie de evoluții, precum:


 
i.   re-desenarea hărților judiciare;

 
ii.  remodelarea procedurilor judiciare;
 
iii. management de caz mai strict;
 
iv. informatizarea și IT-ul.


2. Raportul 2011 - 2012 (Partea 1) a început cu analiza impactului crizei financiare actuale asupra procedurilor actuale și modul în care aceasta a limitat dezvoltarea sistemelor de justiție. Acesta a subliniat că guvernele se concentrează asupra reducerii cheltuielilor și că sistemele judiciare nu sunt suficient implicate în elaborarea unei strategii de dezvoltare pentru factorii implicaţi. În Introducere s-a subliniat că obiectivul reformei judiciare ar trebui să presupună îmbunătăţirea calității actului de justiție și a eficacității sistemului judiciar.

3. La Adunarea Generală de la Dublin, din anul 2012, Consiliile Judiciare au decis să dezvolte în continuare raportul printr-o a doua parte (Partea 2). Acestă secțiune, Partea 2 din raportul privind Reforma Judiciară în Europa (2012 - 2013) se întemeiază pe recomandările 18 şi 19 stabilite cu ocazia Adunării Generale din 2012.

4. În elaborarea Părţii 2, reprezentanții Consiliilor Judiciare din statele Europene s-au reunit pentru a se concentra mai în detaliu asupra unui număr de domenii analizate în Partea 1. În Partea 2 se urmăreşte stabilirea mai clară a rolului pe care Sistemul Judiciar și Consiliile Judiciare îl pot avea. Acest proces cuprinde propuneri pentru planificarea, implementarea, monitorizarea și evaluarea eficacităţii reformelor din sistemele de justiție, pentru a asigura înfăptuirea actului de justiţie, astfel cum a fost evidențiat prin intermediul tabloului de bord judiciar al Comisiei Europene.
5. Partea 2 din raport dezvoltă această perspectivă și prevede că obiectivele reformei ar trebui să se întemeieze pe următoarele cinci principii: 
i. îmbunătățirea accesului la justiție;
ii. menținerea și îmbunătățirea înaltei calităţi de înfăputire a actului de justiţie;
iii. asigurarea coerenţei hotărârilor judecătoreşti şi celerităţii;
iv. oferirea unui serviciu eficient publicului;
v. protejarea independenței judiciare.

6. Partea 2 urmăreşte două scopuri principale:
i. stimularea şi încurajarea sistemului judiciar şi a Consiliilor Judiciare pentru a identifica domeniile de reformă, să se angajeze în procese de reformă şi, dacă este cazul, să iniţieze şi să propună reforme.
ii. asigurarea liniilor directoare pentru sistemul judiciar şi Consiliile Judiciare privind teme specifice de reformă în relaţia cu guvernele şi în special cu Ministerele de Justiţie în vederea asigurării implicării totale în fiecare etapă.
7. Se subliniază importanţa independenţei justiţei în procesul reformei judiciare şi, în climatul actual de contestare a hotărârilor judecătorești, este important ca orice evoluție ori reformă să nu compromită independența Sistemului judiciar. Prin urmare, ar trebui ca partea direct vizată, sistemul judiciar, să fie implicată în fiecare stadiu de planificare, dezvoltare și implementare și ca aceasta să preia conducerea acolo unde este cazul.
8. Partea 2 analizează în detaliu următoarele domenii de reformă, propunând modul în care sistemul judiciar poate și trebuie să fie implicat.


i. Raționalizare / Re-Organizare

ii. O mai bună administrare și optimizarea volumului de lucru

iii. Instanţe / Proceduri de caz

iv. Utilizarea IT-ului
v. Căile de Atac

vi. Mijloace alternative de soluţionare a cauzelor
9. În al doilea rând, sunt avute în vedere aceste şase teme principale prin oferirea de principii de bune practici cu exemple din statele membre și linii directoare specifice zonelor de dezvoltare, prin care se explică modul în care sistemul judiciar are un rol esenţial în acest proces, permiţând în acelaşi tim fiecărui stat să îşi stabilească propriile coordonate de progres. Sistemele judiciare sunt pe deplin implicate relaţia cu cei care se adresează instanțelor, indiferent de calitatea acestora, și au o bogată experiență în activitatea administrativă.
10. În Partea 2, termenul de sistem judiciar este folosit pentru a indica judecătorii care fac parte din instanţele civile, administrative şi penale, iar termenul de consilii judiciare pentru pentru a desemna judecătorii, Consiliile sau structurile alternative, care întreprind diferite roluri ale Consiliilor astfel cum sunt definite în Raportul RECJ privind Consiliile judiciare la punctul 1.6, inclusiv acele structuri care reprezintă procurorii, acolo unde este cazul.
11. În dezvoltarea Părţii 2 metodologia şi activităţile întreprinse implică:
i. Colectarea informațiilor de la consiliile judiciare reprezentate în cadrul grupului de lucru și de la alţi membri și observatori;

ii. Elaborarea de documente de către membrii echipei de proiect în sub-grupuri;

iii. Analiza documentelor elaborate;

iv. Un chestionar răspândit pe scară largă cu privire la subiectele analizate de către unul dintre grupurile de lucru;

v. Întâlniri de lucru;

vi. Aprobarea sau adoptarea în Adunarea Generală 2013.



12. Partea 2 se întemeiază pe discuțiile detaliate din cadrul reuniunilor grupului de lucru de la Bruxelles (17 - 18 septembrie 2012), Vilnius (5-6 decembrie 2012) şi Roma (18 - 19 martie 2013). După reuniunea ce a avut loc la Roma, liderii de grup s-au întâlnit la Londra (15 aprilie 2013). Urmare a discuţiilor de la Vilnius, au fost transmise o serie de întrebări grupului cu privire la subiectele aflate în discuţie. Răspunsurile la chestionar cuprind multe detalii despre modul în care statele au soluţionat o serie de probleme. Răspunsurile integrale sunt disponibile în zona restricţionată a site-ului RECJ.
CONTEXT

13. Partea 2 este elaborată în contextul existenţei unei serii de principii privind justiția. Tratatul de la Lisbona instituie obligaţia instituțiilor Uniunii Europene de a respecta Carta Drepturilor Fundamentale a Uniunii Europene, care consacră principii de protecţie a valorilor precum demnitatea umană, libertatea, democraţia, egalitatea, statul de drept și respectul faţă de drepturile omului. Aceste convenții trebuie protejate, revenind sistemului judiciar o responsabilitate esenţială cu privire la statul de drept.

14. Comisia Europeană (CE) şi-a exprimat îngrijorarea cu privire la eficacitatea din anumite domenii, în special în administrația publică, și a elaborat indicatori prin care eficacitatea să poată fi evaluată
. Printre domeniile supuse evaluării, a inclus înfăptuirea justiției civile și comerciale. CE a mandatat Comisia Europeană pentru Eficiența Justiției (CEPEJ) să adune date statistice utile ce au fost raportate în documentul - CEPEJ 2012 Raport privind evaluarea sistemelor judiciare europene (datele din 2010).

15. În continuarea raportului, vicepreședintele Vivianne Reding a anunțat în septembrie 2012
 intenţia Comisiei de a introduce un tablou de bord privind justiţia, un "mecanism eficace ... pentru a impune respectarea statului de drept". Aceasta a declarat că tabloul de bord evaluează şi compară sistemele de justiție ale celor 27 de state membre ale UE în funcţie de forţă, eficienţă şi încredere și că va face parte din Semestrului European.
16. Semestrul european este un instrument al UE pentru coordonarea și monitorizarea politicii fiscale, creşterii economice și a reformelor structurale macroeconomice la nivel naţional, însă sistemul nu este destinat soluţionării problemelor privind statul de drept. Tabloul de bord din 2013 a fost publicat în martie 2013
 şi s-a axat pe durata procedurilor judiciare, monitorizare şi evaluare, metode alternative de soluţionare a litigiilor, percepţii asupra independenţei sistemelor naţionale de justiţie.
17. Acest raport sprijină principiile consacrate în cei 5 indicatori-cheie elaboraţi de CEPEJ şi remarcă modul în care sistemul judiciar se află în centrul unor astfel de reforme şi evoluții.
18. Acestea sunt domenii foarte generale astfel încât sunt necesari indicatori mai detaliaţi. Prezentul raport analizează unele din aceste subiecte, astfel cum sunt definite la punctul 8 de mai sus, pentru a identifica modul în care fiecare ar putea fi extins cu exemple din fiecare stat şi linii directoare detaliate pentru astfel de evoluții. Raportul nu se concentrează exclusiv pe principii ci pe modul în care acestea pot fi aplicate în activitatea de zi cu zi a instanțelor.

SISTEMUL JUDICIAR / CONSILIILE JUDICIARE ŞI REFORMA SISTEMULUI JUDICIAR
19. Raportul admite că sistemul judiciar şi consiliile judiciare trebuie să joace un rol vital în cadrul reformei. În Partea 1 este prevăzută o recomandare specifică în ceea ce priveşte rolul sistemului judiciar şi al consiliilor judiciare.

20. În statele membre există o serie de structuri diferite, care gestionează sistemele de justiţie. În multe dintre aceste există consilii judiciare independente de executiv, cu o gamă completă de responsabilităţi în administrarea instanţelor judecătoreşti şi a sistemului judiciar. În unele state există consilii judiciare cu diferite niveluri de responsabilitate şi de putere, inclusiv executivă. 
În unele ţări (precum Bulgaria şi România), consiliile judiciare sunt autorități cu activitate permanentă, în timp ce în altele (precum Polonia şi Slovacia), consiliile nu au activitate permanentă. Ambele tipuri de consilii judiciare au ca misiune principală ocrotirea independenţei justiţiei. În alte state o parte dintre responsabilităţi sunt îndeplinite de către o serie de organisme independente. În Anglia şi Ţara Galilor, Serviciul Instanţelor şi Tribunalelor este responsabil pentru determinarea numărului de judecători, Comisia de Numire a Judecătorilor pentru desemnarea judecătorilor, Lord Chief Justice este responsabil cu recrutarea judecătorilor, iar Biroul pentru Plângeri Judiciare soluţionează plângerile.

21. Natura diferită a acestor structuri înseamnă că nu există o structură unică pentru adminsitrarea sistemelor judiciare. Totodată, aceasta înseamnă că nu există soluție unică pentru toate situaţiile şi că statele vor gestiona liniile directoare elaborate în scopul îmbunătăţirii serviciului de justiţie în moduri diferite, în funcție de experienţele lor şi de atribuţiile specifice ale  judecătorilor şi / sau consiliilor judiciare.
22. În ceea ce priveşte menţinerea unui sistem judiciar independent, consiliile judiciare au responsabilităţi diferite.
În Lituania, art. 119 din Legea privind instanţele judecătoreşti defineşte consiliul judiciar ca un organ executiv în autonomia instanţelor ce asigură independența instanțelor și a judecătorilor, în timp ce în Olanda consiliul judiciar nu are un astfel de rol, ci a fost creat special pentru a asigura exercitarea sarcinilor judecătorilor în deplină indpendenţă. În Portugalia, orice propunere de modificare unei legi care ar putea interfera cu statutul judecătorilor sau cu independența sistemului judiciar trebuie să fie precedată de consultarea cu Înaltul Consiliu Judiciar.
Rolul pro-activ al sistemului judiciar şi al consiliilor judiciare
23. Având în vedere că judecătorii îşi desfăşoară activitatea zilnic în instanţele de judecată, ei sunt primii care înţeleg ce evoluţii şi reforme ar fi utile pentru îndeplinirea scopurilor justiţiei, descrise la punctul 5 de mai sus. Sunt familiarizaţi cu procesele şi dificultăţile gestionării acestora. Prin urmare, judecătorii ar trebui să fie implicaţi în fiecare etapă a procesului de reformă şi, după caz, ​​să conducă aceste reforme.
24. Judecătorii sunt sprijiniţi de către consiliile judiciare cu o gamă largă de atribuţii. Consiliile judiciare trebuie joace un rol pro-activ în procesul de reformă prin diferitele lor grupuri şi comitete. De asemenea, este vital să existe o cooperare deplină cu cei care au responsabilitatea directă pentru administrarea zilnică a instanţelor. În unele state există un departament separat al instanţelor în care membrii sistemului judiciar sunt conducători, directori sau membrii ai comisiilor. Se impune ca judecătorii şi consiliile judiciare să aibă un rol pro-activ şi, după caz, să iniţieze şi să conducă procesul de reformă. 
Linii directoare

Sistemul judiciar trebuie să fie întotdeauna implicat în toate etapele oricărui proces de reformă, fie direct, fie prin intermediul unei consultări adecvate.



Sistemul judiciar trebuie să fie implicat în crearea unor criterii de succes şi a unor indicatorii cheie de performanţă pentru a evalua reformele în mod  eficient. 

Sistemul judiciar şi consiliile judiciare trebuie să joace rol pro-activ, vital în întregul proces de reformă.

EDUCAŢIE JUDICIARĂ ŞI FORMARE
25. În multe state, sistemul judiciar apreciază că rolul său este de a audia părţile, de a lua decizii, de a pronunţa hotărâri şi de a aplica pedepse. Raportul evidenţiază rolul crescut al sistemului judiciar şi contestă atitudinile şi obiceiurile actuale. Se impune o schimbare culturală şi recunoaşterea de către conducerea din sistemul judiciar a rolului important al sistemului judiciar in procesul de reformă. Un program educaţional pentru a incuraja o schimbare de atitudine este esenţial.
26. În cazul în care sistemul judiciar se va implica în procesul de reformă, sau chiar îl va conduce în fiecare etapă şi, dacă va conduce implementarea procesului în instanţele de judecată, va fi necesar un proces de formare pentru a asigura eficienţa acestora în problemele de conducere ale sistemului judiciar, folosind principii de bază ale reformei în mediul de afaceri astfel cum se subliniază în secţiunea următoare.

Linii directoare

Consiliile judiciare trebuie să elaboreze programe educaţionale pentru a insufla înţelegerea rolului pe care sistemul judiciar şi consiliile Judiciare îl deţin în procesul de reformă.

Un proces de formare adecvat şi pertinent trebuie să fie asigurat pentru sistemul judiciar, pentru a permite judecătorilor să devină pe deplin implicaţi în procesul de reformă.


PRINCIPIILE REFORMEI
27. Examinând acest aspect al evoluţiei reformei, Partea 2 se fundamentează pe principiile enunţate în Partea 1 şi, în special, pe recomandările 17, 18 și 19
.
28. În actualul context financiar, guvernele caută să reducă cheltuielile. Multe guverne şi ministere înţeleg procesul de reformă ca o reducere a cheltuielilor  cu instanţele. S-a sugerat că una din modalităţile importante de a răspunde acestei situaţii financiare o reprezintă reducerea reală a numărului de cazuri ajunse în faţa instanţelor. Măsurile posibile pentru a reduce numărul litigiilor includ următoarele:
i. Filtre impuse căilor de atac (apel şi recurs);

ii. Descurajarea cauzelor vădit nefondate;

iii. Soluţionarea alternativă a litigiilor (medierea, control intern etc).

29. Cu toate acestea, pentru sistemele judiciare şi consiliile judiciare, principala raţiune a întreprinderii unor reforme o constituie calitatea actului de justiţie şi un acces mai bun la justiţie, care are la bază principiile consacrate în articolele 47 şi punctul 6
, astfel:
i. îmbunătăţirea accesului la justiţie pentru toţi cetăţenii de rând;

ii. menţinerea şi îmbunătăţirea serviciului de justiție de înaltă calitate;

iii. asigurarea coerenţei hotărârilor şi celeritatea;

iv. furnizarea unui serviciu eficient publicului;

v. protejarea independenţei judiciare;
30. În prezentarea făcută la Adunarea Generală de la Dublin, Preşedintele Irlandei a sugerat că un sistem de justiţie eficient şi pozitiv reprezintă un factor de echilibru atunci când există tulburări sau răsturnări de orice fel în societate. Justiţia este liantul care leagă toate aspectele comunităţii şi care reprezintă garanţia unei societăţi echilibrate, sigure şi consecvente. Statul de drept este vital pentru a asigura stabilitatea, iar cei ce deţin responsabilitatea înfăptuirii unui act de justiţie de înaltă calitate în statul de drept trebuie poată face acest lucru fără nici o interferenţă sau influenţă. Principiul separației puterilor în stat trebuie să fie sacrosanct iar independenţa sistemului judiciar trebuie să fie garantată nu doar prin lege, ci trebuie să fie protejată şi de guvernanţi sau alte persoane implicate şi trebuie să existe proceduri prin care independenţa să poată fi evaluată şi, în cazul în care este ameninţată, să fie luate măsuri.
31. Sistemul judiciar joacă un rol esenţial în asigurarea faptului că aceste principii de reformă sunt stabilite şi protejate în orice reformă planificată. Acest lucru poate fi realizat în mod eficient doar dacă sistemul judiciar rămâne independent, în orice moment. Un studiu mai detaliat privind acest aspect poate fi analizat într-un alt proiect, dar, în termeni de reformă, este important ca toate reformele ar trebui să stea la baza independenţei judiciare şi nu să o submineze. Principiul vital al separației puterilor nu trebuie să fie compromis de reformă.
32. În Partea 1, în secțiunea 4 (p. 22-24) s-a făcut trimitere la utilizarea principiului SMART în planificarea şi gestionarea afacerilor, astfel încât monitorizarea eficientă să poată avea loc în fiecare etapă de dezvoltare. Principiul SMART presupune ca toate evoluţiile / reformele să fie:
· Specifice cu o definiție precisă a scopurilor și obiectivelor reformei;

· Comensurabile cu obiective cuantificate prin care succesul poate fi măsurat;

· Realizabile în senul în care există o expunere realistă a posibilităţii de îndeplinire;

· Realiste în ceea ce priveşte resursele disponibile pentru a realiza reforma;
· Determinate în timp, cu termene de punere în aplicare şi îndeplinire;

În Partea 2 se subliniază această abordare şi se adaugă două noi etape pentru elaborarea principiului SMARTER. Acesta stă la baza principiilor de dezvoltare şi sugerează faptul că este necesar şi trebuie ca orice reformă să fie evaluată şi re-evaluată. Pentru a asigura evaluarea eficientă a oricărei reforme este esenţială redactarea unor criterii care să permită măsurarea reuşitei unui proiect. Aceste criterii sunt adesea menţionate drept indicatori cheie de performanță (KPI). Este esenţial ca sistemul judiciar să fie pe deplin implicat în elaborarea unor indicatori de performanţă cheie relevanţi. Odată stabiliţi, aceşti KPI permit desfăşurarea procesului de evaluare. Însă o singură evaluare nu este suficientă, fiind necesare reevaluari regulate ale KPI pentru a asigura un act de justiţie eficient.
33. Orice proces de reformă presupune un număr de etape, după cum urmează:
i. Idea;

ii. Schiţarea propunerii;

iii. Planificarea;

iv. Proiectarea, Testarea;

v. Implementarea;

vi. Monitorizarea;

vii. Evaluarea;

34. Judecătorii îşi desfăşoară zilnic activitatea în instanţe şi observă dificultățile cu care se confruntă cetăţeanul privind accesul la justiţie şi, din cauza acestei experienţe nemijlocite se află într-o poziţie foarte specială pentru a înţelege ce schimbări sunt necesare şi modul în care pot fi eficienţi în atingerea scopurilor finale indicate în paragraful 29 de mai sus. În elaborarea raportului se pune accentul pe realizarea obiectivelor menţionate mai sus, dar se admite că pentru realizarea lor se vor fi făcute economii financiare considerabile. Schimbările trebuie să se concentreze asupra acestor obiective şi nu trebuie conduse doar de considerente financiare. S-a acordat atenţie modului şi locului în care astfel de principii sunt puse în practică în funcţionarea de zi cu zi a instanţelor şi raportul abordează câteva dintre problemele reale care ameninţă înfăptuirea eficientă a actului de justiţie.
Linii directoare

Toate evoluţiile ar trebui să fie ghidate de principiile justiţiei menţionate la punctul 29 din Partea 2 şi nu de considerente financiare. 

Toate reformele ar trebui să urmeze principiul SMARTER.
RAŢIONALIZARE ŞI REORGANIZARE

35. În ceea ce priveşte raţionalizarea instanţelor trebuie să existe linii directoare clare astfel încât concentrarea instanţelor şi a administraţiei trebuie se întemeieze pe principiile prezentate în paragraful 5 şi 29 de mai sus.

36. În Partea 1 s-a recomandat concentrarea instanţelor şi administraţiei pe baza nevoilor de a asigura o justiţie de înaltă calitate şi de a folosi mai eficient resursele disponibile.

ACCESUL LA JUSTIŢIE

37. În Partea 1 se recomandă ca sistemele judiciare să evalueze cu atenţie dacă pot fi făcute economii privind cheltuielile nete prin concentrarea instanţelor,  şi trebuie să se ia în considerare faptul că ar putea trece mulţi ani înainte ca economiile preconizate să se poată realiza în mod efectiv. În această ordine de idei, asigurarea accesului corespunzător la justiţie este un factor relevant pentru decizia de concentrare a instanţelor.

38. Analizând "redesenarea hărţilor judiciare", în Partea 1 s-au identificat criteriile comune folosite pentru a decide asupra numărului şi aşezării instanţelor (în conformitate cu art. 6 din CEDO). Acestea au fost: distribuţia populaţiei, distanţele geografice şi posibilitatea de a accesa serviciile publice şi/sau infrastructura (informatic), un număr suficient de cauze pentru a permite funcţionarea eficientă a instanţelor şi a parchetelor, un număr adecvat de judecători şi procurori şi personal auxiliar pentru a garanta continuitatea în caz de boală sau din alte motive a judecătorilor, şi pentru a permite specializarea considerată necesară în fiecare instanţă şi parchet. 
În cel puţin o jurisdicţie (Scoţia) sistemul judiciar a întocmit o declaraţie privind "Principiile pentru asigurarea accesului la justiţie" pentru a ghida instanţele şi reforma judiciară.
39. În Partea 1 se recomandă ca procesul de concentrare al instanţelor să fie însoţit de creşterea utilizării Tehnologiei Informaţionale (IT) pentru a reduce necesitatea prezenţei părţilor în instanţe
. În liniile directoare formulate mai jos, folosirea sistemelor IT a fost menţionat ca un factor ce trebuie luat în considerare în orice set de principii privind asigurarea acesului la justiţie. În acest raport s-au făcut de asemenea referiri la accesul digital ca parte integrantă a accesului la justiţie, potrivit liniilor directoare privind IT & Informatizarea, mai jos, la pagina 28. Un alt aspect al raportului priveşte modul în care ar trebui să fie pus în practică IT-ul, inclusiv video-conferinţele. Este nevoie de criterii şi proceduri clare pentru utilizarea IT-ului, inclusiv a video-conferinţelor. Ar trebui ca judiciarul să fie implicat în stabilirea unor proceduri şi criterii adecvate pentru utilizarea IT-ului (precum şi decizii privind utilizarea sa în cazuri individuale).

40. Pot apărea întrebări, de exemplu dacă astfel de mijloace ar trebui să fie la dispoziţia facultativă a părţilor sau dacă utilizarea lor ar trebui să fie obligatorie. În contextul evaluării implicaţiilor  asupra accesului la justiţie a oricărei reforme propuse, este important să se acorde atenţie asupra modului în care ar trebui să fie utilizat IT-ul, inclusiv video-conferinţele.
41. Într-o societate democratică ar trebui ca reformele propuse să facă obiectul unui proces adecvat de consultare cu persoanele care pot fi afectate de acestea. În unele jurisdicţii au avut loc consultări ale sistemului judiciar, cu privire la reformele judiciare/ale instanţelor (în cazul în care astfel de propuneri au venit din partea guvernului, şi mai puţin din partea sistemului judiciar), ale altor persoane interesate şi ale publicului. Această consultare este utilă, nu numai pentru a se asigura sensibilizarea generală a persoanelor implicate cu privire la schimbările propuse, dar şi pentru a permite ca procesul de reformă să fie bine informat prin punerea la dispoziţie a informaţiilor relevante şi a comentariilor părţilor interesate, unele dintre acestea putând avea o experienţă sau expertiză relevantă. Procesul de reformă judiciară / al instanţelor trebuie să implice o astfel de consultare.
42. În Partea 2 se recomandă la punctul 33 de mai sus ca toate reformele să urmărească principiul „SMARTER”. Acesta include elementele de evaluare şi re-evaluare. În cazul în care reformele pot avea un impact asupra accesului la justiţie este important ca programul de schimbare să includă un proces de evaluare şi revizuire clar şi amănunţit, care să fie implementat.  Propunerile pentru raţionalizare şi reorganizare trebuie să stabilească în mod clar avantajele preconizate şi rezultatele de natură financiară şi nu numai, şi prin urmare, criteriile în baza căruia succesul schimbării poate fi evaluat.
Linii directoare

	În cazul în care accesul la justiție poate fi afectat negativ prin concentrarea instanţelor de judecată, trebuie analizat dacă planul de reducere a cheltuielilor justifică concentrarea instanţelor.

În orice jurisdicţie în care s-a propus reforma sistemului judiciar/instanţelor care implică redesenarea hărţii sistemului judiciar/instanţelor, trebuie să existe un set de principii pentru furnizarea accesului la justiţie pentru a ghida abordarea reformei.

Orice astfel de set de principii ar trebui să ţină cont de cerinţa generală a sistemului local de înfăptuire a justiţiei şi să ia în considerare factori precum distribuţia populaţiei, considerente geografice, accesul la serviciile de transport public şi disponibilitatea sistemelor IT.

Trebuie să se acorde atenţie nu numai la disponibilitatea sistemelor IT, dar şi la modul lor de implementare. Ar trebui să existe implicare judiciară în stabilirea procedurilor corespunzătoare și a criteriilor de utilizare a IT-ului.

Orice propunere de program de raţionalizare şi reorganizare a instanţelor şi parchetelor trebuie să includă consultări corespunzătoare cu sistemul judiciar (în cazul în care astfel de propuneri provin din partea  guvernului, nu din partea sistemului  judiciar), cu alte părţi interesate şi cu cetăţenii.

Un program de reformă cu propuneri de raţionalizare şi reorganizare trebuie să includă un proces amănunţit de evaluare şi de revizuire, iar această evaluare şi revizuire trebuie implementate.


CALITATEA ACTULUI DE JUSTIŢIE / SERVICIULUI PUBLIC

43. Dacă abordarea prevederilor referitoare serviciile judecătoreşti / judiciare presupune, la nevoie, o specializare judiciară, este esenţial să se garanteze că sistemul judiciar deţine expertiza şi experienţa necesare pentru a oferi un serviciu specializat pentru a înfăptui o justiţie de calitate şi, astfel cum s-a arătat în Partea 1, că există resurse juridice specializate adecvate şi sprijinul necesar. Există, de asemenea, nevoia unei formări adecvate şi corespunzătoare. 
44. Experienţa sugerează că, în anumite circumstanţe, introducerea specializării poate limita capacitatea instanţelor de a face faţă problemelor judiciare       într-un mod flexibil, fapt ce poate avea impact asupra soluţionării  eficiente şi cu celeritate a problemei. Orice proces de implementare a specializării ar trebui să ia în considerare posibila limităre de flexibilitate, şi dacă avantajele depăşesc dezavantajele. Pot fi necesare consultări cu privire la aceste aspecte.

45. Grupurile de persoane din sistemul judiciar implicate în activitatea instanţelor precum şi alţi beneficiari relevanţi şi-au dovedit utilitatea în anumite jurisdicţii pentru îmbunătăţirea calităţii actului de justiţie şi pentru funcţionarea eficientă a instanţelor.

	În instanţele din Anglia şi din Ţara Galilor grupurile de persoane implicate în activitatea instanţelor sunt alcătuite din administratorii de instanţă şi alt personalul (aprozi), procurori, avocaţii ai apărării, consilierii de probaţiune, reprezentanţi ai victimelor şi ai martorilor precum şi membrii ai publicului.


                   Linii directoare

	Dacă specializarea poate asigura furnizarea unui act de justiţie de calitate, trebuie luate măsuri pentru a garanta că sistemul judiciar deţine nivelul necesar de expertiză, de experienţă şi de formare. 

Pentru a se asigura furnizarea unui act de justiţie de înaltă calitate prin specializare, trebuie să fie asigurate resurse juridice specializate adecvate şi sprijinul necesar.

Orice proces de introducere a specializării ar trebui să ia în considerare posibila pierdere de flexibilitate care poate rezulta, şi dacă avantajele depăşesc dezavantajele. Pot fi necesare consultări cu privire la aceste aspecte.
Ar trebui să existe grupuri de persoane care să reprezinte sistemul judiciar şi orice alţi actori relevanţi. Astfel de grupuri trebuie să se reunească în mod regulat pentru a examina datele relevante şi pentru a face propuneri.


O MAI BUNĂ ADMINISTRARE ŞI OPTIMIZAREA VOLUMULUI DE LUCRU

46. În Partea 1 se reţine că redistribuirea sarcinilor în cadrul instanţelor reprezintă un obiectiv important pentru a permite judecătorilor să se concentreze asupra sarcinilor judiciare de bază şi oferă posibilitatea reducerii cheltuielilor
.

47. De asemenea, în Partea 1 se reţine că, păstrându-se un mecanism transparent, alocarea dosarelor la instanţe de judecată şi la judecători ar trebui să fie mai flexibilă pentru o mai bună repartizare a judecătorilor. În sprijinul acestei abordări, ar fi util să se efectueze o analiză corespunzătoare a stocurilor instanţelor din diferite părţi ale ţării sau din cadrul sistemului judiciar, pentru a identifica necesitatea redistribuirii volumului de muncă şi pentru a susţine orice altfel de redistribuire sau pentru a identifica alte soluţii. Pe lângă faptul că trebuie să fie transparent, procesul ar trebui să păstreze principiile de obiectivitate şi predeterminare pentru a preveni, de exemplu, situaţiile de gestionare necorespunzătoare în repartizarea cauzelor.

48. O problemă care a fost identificată în Partea 1 și care se impune a fi menţionată este legată de aparenţa că un număr de instanţe nu deţin informaţii esenţiale privind durata de soluţionare şi stocurile de dosare, în lipsa cărora nu poate fi garantată o justiţie adecvată şi promtă. Utilizarea IT-ului a fost considerată a fi o metodă eficientă de a colecta (şi analiza) aceste informaţii esenţiale. Astfel cum s-a menţionat în Partea 1, este nevoie de resurse umane pentru colectarea de date şi analiză şi pentru sistemele IT.

Linii directoare

	Analiza corespunzătoare a stocurilor ar trebui efectuată în diferite părţi ale ţării sau ale sistemului judiciar pentru a identifica nevoia de redistribuire a volumului de lucru şi a susţine o astfel de redistribuire ori pentru a identifica alte soluţii. 

Sistemul Judiciar trebuie să fie implicat în procesul de analiză, redistribuire sau identificare a altor soluţii.

Dacă informaţiile esenţiale privind durata de soluţionare şi stocurile lipsesc,  situaţia ar trebui să fie remediată - în special prin utilizarea IT-ului.  Pentru a evalua avantajele investiţiilor în IT, trebuie acordată atenţie importanţei colectării şi analizei informaţiilor pentru a îmbunătăţi planificarea şi managementul eficace şi rentabil în activitatea instanţei.


MANAGEMENTUL DE CAZ, SIMPLIFICAREA ȘI INFORMATIZAREA
INTRODUCERE

49. Această secţiune elaborează orientări practice pentru consolidarea managementului de caz, simplificarea procedurilor şi pentru continuarea informatizării. Liniile directoare privesc atât conţinutul cât şi procedura. Este deosebit de important să se găsească modalităţi de implicare a judecătorilor, avocaţilor şi a altor actori pentru ca schimbarea să reprezinte o reuşită. Trebuie notat faptul că reformele preconizate constituie o îndepărtare de la tradițiile juridice și judiciare şi necesită competenţe judiciare suplimentare şi uneori se pot îndrepta împotriva intereselor financiare directe, de exemplu  ale  avocaţilor ori ale executorilor judecătoreşti. În majoritatea ţărilor, judecătorii nu găsesc o bază suficientă în reglementările procesuale pentru un management de caz strict, în timp ce simplificarea şi informatizarea procedurilor, de multe ori, nu sunt posibile în lipsa unor modificări legislative. Reforma sistemului judiciar impune existenţa unei largi coaliţii, întemeiate pe nevoile societăţii de a avea remedii juridice efective.

50. În secţiunile următoare, vom analiza managementul de caz, simplificarea procedurilor şi informatizarea.

MANAGEMENTUL DE CAZ

51. Managementul de caz este definit aici ca fiind situaţia în care judecătorul abordează soluţionarea unui litigiu juridic într-un mod echitabil, rapid şi eficient. Managementul de caz se aplică tuturor domeniilor de drept. Într-un cadru legal, judecătorul stabileşte procedura de colaborare cu părţile şi cu reprezentanţii lor legali şi se asigură că această procedură este respectată. Judecătorul se asigură că procedura corespunde complexităţii, dimensiunii şi importanţei litigiului. Prin urmare, este responsabilitatea judecătorului nu numai să soluţioneze cauza, dar şi să o conducă.
52. Se remarcă faptul că în majoritatea sistemelor judiciare adaptarea corespunzătoare a unui litigiu cu o modalitate de soluţionare a litigiului se face înainte ca dosarul să fie repartizat unui judecător, în cazul în care intervine această situaţie. Odată ce dosarul este repartizat, este fixată modalitatea de soluţionare. La momentul primirii, ar trebui să se verifice dacă medierea sau un alt mecanism de soluţionare alternativă este mai adecvat. De asemenea, trebuie acordată atenţie ca într-un sistem juridic cu proceduri diferenţiate dosarul să fie alocat judecătorului competent. Cauzele pot debuta ca o simplă pretenţie pecuniară, însă se pot finaliza prin cazuri complicate de anti-trust. Se poate pierde mult timp atunci când repartizarea nu este făcută în mod adecvat şi rerepartizarea cauzelor se poate dovedi a fi dificilă.

Capacitatea de a aplica managementul de caz

53. O problemă-cheie o constituie abilitatea judecătorilor de a aplica managementul de caz. În cele mai multe sisteme juridice, cauza aparţine părţilor, iar judecătorului îi revine rolul pasiv de a decide asupra măsurilor procedurale. Adesea, judecătorul nu poate forţa părţile să respecte procedurile pe care el le consideră a fi cele mai potrivite. Aceasta este situaţia atât în sistemul de drept continental, dar şi în common-law unde de cele mai multe ori judecătorul nu are niciun rol sau are un rol redus până în momentul în care apar incidente între părţi. Indiferent de tradiţia juridică, în practică au fost găsite metode cu diferite grade de succes pentru rezolvarea acestei situaţii şi pentru a sprijini judecarea cu celeritate şi eficienţă a cauzelor.

54. Se pare că în Scandinavia judecători joacă un rol mai activ decât în alte sisteme juridice Europene, iar părţile sunt familiarizate cu acest lucru.

În Norvegia Codul de procedură civilă din 2005 (în vigoare de la 01.01.2008) a reprezentat un punct de cotitură în mai multe privinţe. Prin reformă, rolul judecătorului a fost schimbat, acesta trebuind să fie mai activ în îndeplinirea îndatoririlor. De asemenea, Codul de de procedură civilă, în par. 11-7, impune preşedintelui instanţei obligaţia de a veghea cu privire la aplicarea managementul de caz, acesta dobândind posibilitatea de a transfera o cauză unui alt judecător sau sieşi, în cazul în care judecătorul nu reuşeşte să asigure un management de caz corespunzător.

55. În unele ţări, audierile preliminare reprezintă o caracteristică esenţială a managementului de caz.
 În Norvegia, în cauzele complexe, aceasta reprezintă o modalitate eficientă de a organiza procesele şi de a evita surprize procedurale, deși în majoritatea ţărilor acordurile nu sunt obligatorii. Şedinţele (prin telefon) se desfăşoară între judecătorul din această fază „preliminară” şi avocaţii părţilor. Problemele abordate în cadrul şedinţei sunt: posibilitatea realizării unei medieri judecătoreşti (a se vedea mai jos), indicarea probelor pentru şedinţa de judecată, necesitatea unor experţi numiţi de către instanţă şi, nu în ultimul rând, stabilirea datei şedinţei de judecată. Instanţa are o obligaţie generală de a pregăti şi de a conduce faza preliminară.

Un alt exemplu de bune practici îl reprezintă Instanţa comercială din Irlanda, singura instanţă în care se aplică managementul de caz. Bazându-se pe experienţa instanţelor comerciale din Regatul Unit, aceasta reprezintă un exemplu interesant de management de caz foarte strict. În fiecare cauză există o audiere prealabilă. Scopul audierii este de a asigura pregătirea procedurilor pentru judecată într-un mod corect, rapid şi de natură să reducă costurile procedurii. Prin audiere se urmăreşte definirea clară a problemelor de fapt sau de drept înainte de judecată şi ca toate pledoariile şi expunerile situaţiilor de fapt să fie depuse. Cu ocazia audierii, judecătorul stauează definitiv asupra etapelor ce urmează să fie parcurse pentru a pregăti cauza în vederea judecării şi asupra măsurilor luate în privinţa martorilor şi a folosirii tehnologiei IT pentru judecată.

În anul 2009, durata medie după introducerea pe aşa-numita listă comercială a fost de 21 de săptămâni, 25% din cauze fiind soluţionate în termen de 4 săptămâni, 50% în termen de 15 săptămâni, 75% în termen de 32 săptămâni şi 90% în mai puţin de 50 săptămâni
. De exemplu, un caz care este soluţionat în termen de patru luni după ce a fost introdus în lista comercială, ar fi avut nevoie de doi ani în trecut.
 Procedura de includere în lista comercială este aproape imediată.
56. În alte ţări audierile preliminare sunt de asemenea folosite, dar cu un impact mai redus.

Un caz tipic este Belgia, unde audierile preliminare sunt scurte, având ca unic scop crearea unei abordări mai proactive şi pregătirea întrebărilor pentru părţi în şedinţa finală. Totuşi, aceasta este mai degrabă o excepţie decât o regulă. În mod evident, majoritatea judecătorilor belgieni se tem ca prin întrebările lor să nu facă o afirmaţie cu privire la poziţia lor în cauză, care ar putea permite uneia dintre părţi să pretindă că judecătorul nu este neutru. Acest lucru reprezintă în primul rând un impediment de natură culturală pentru o mai largă aplicare a managementului de caz.

57. Un aspectu util în alte ţări (România, Italia) îl repreintă faptul că, după stabilirea procedurii, judecătorul face o estimare asupra duratei procesului.

58. Cele câteva exemplele oferite mai sus arată că statele au sisteme juridice diferite şi că au urmat evoluţii diferite. Introducerea şi/sau consolidarea managementului de caz necesită măsuri adaptate pentru fiecare situaţie.

Standarde pentru durata procedurilor 

59. Managementul de caz necesită un acord comun cu privire la etapele rezonabile în cadrul unei proceduri şi timpul necesar fiecărei etape şi, prin urmare, cu privire durata totală a întregii proceduri. Întrucât cauzele diferă foarte mult, iar părţile şi avocaţii lor influenţează procedura şi durata sa, trebuie stabilite standarde în acest sens. Standarde privind durata totală a procedurilor există numai în câteva state.
În Norvegia, standardele sunt stabilite prin lege. Conform Codului de procedură civilă, o cauză ar trebui să fie soluţionată în termen de 6 luni de la data formulării plângerii sau de la data introducerii căii de atac. Hotărârea trebuie pronunţată în 4 săptămâni de la momentul dezbaterilor. În cazul în care termenul nu este respectat, judecătorul(i) menţionează întârzierea – şi motivul pentru care a survenit – în hotărâre. Există prevederi similare în Codul de procedură penală în paragraful 275: data dezbaterilor va fi stabilită de instanţă la 2 săptămâni după ce cauza a fost înaintată instanţei. Când inculpatul este privat de libertate sau dacă inculpatul este minor, instanţa urmează să se pronunţe în termen de 6 luni (tribunal) sau 8 luni (curte de apel), cu excepţia cazului în care circumstanţe speciale ar împiedica aceasta. Există o dispoziţie similară privind indicarea depăşirii termenelor de către judecători.

60. În alte state, au fost stabilite standarde chiar de către Sistemul Judiciar.
În Olanda, aceste standarde îmbracă o formă diferită faţă de cele din Norvegia, întrucât nu se aplică în cauze individuale. Formula generală este: x % din cazuri trebuie soluţionate în termen de y luni.
 De exemplu, 70% din cauzele în materie comercială aflate pe rolul secţiilor civile la nivelul tribunalelor (cereri ce depăşesc 25.000 de euro) trebuie soluţionate în termen de un an. De asemenea, 90% din cauzele privind copiii trebuie soluţionate în termen de trei luni. Pentru procedurile administrative şi penale au fost stabilite standarde similare. De exemplu, 90% din cauzele penale trebuie să fie finalizate în termen de cinci săptămâni (înfracţiuni minore) sau 6 luni (alte infracţiuni). Standardele sunt stabilite de către Sistemul Judiciar, aprobate de adunarea preşedinţilor instanţelor şi avizate de Consiliul judiciar, care poate trage la răspunedere ulterior conducerea instanţelor. Standardele sunt obţinute în urma unei analize atente a procedurilor, ținând seama de performanţa reală a celor mai rapide instanţe de judecată. Astfel, judecători cunosc ţintele de timp în care ar trebui să soluţioneze cauzele. Părțile ştiu la ce se pot aştepta, dacă cooperează cu instanţele pentru soluţionarea eficientă ca cauzelor. In Olanda s-a concluzionat că, potrivit standardelor actualele, posibilităţile de a reduce durata procedurilor au fost în mare măsură epuizate, în contextul reglementărilor procedurale existente. Întrucât reducerea duratei este considerată în continuare ca fiind necesară şi posibilă, aceste legi trebuie să fie modificate pentru a permite judecătorilor să conducă cu adevărat cauza, şi pentru a stabili standarde mai scăzute. Judecătorii consideră că părţile şi avocaţii lor complică inutil procedurile prin indicarea mai multor probe prin şi cereri de audiere a unor experţi. În prezent, de multe ori este imposibil ca judecătorul să respingă astfel de cereri. Se apreciază că este de dorit ca judecătorii să aibă mai multă putere în conducerea procesului, proporţional cu importanţa cauzei.

În Bulgaria este dezvoltată la nivel experimental o abordare similară.

În Anglia şi în Ţara Galilor, în Crown Court (în materie penală), a fost introdusă o procedură bazată pe recunoaşterea vinovăţiei în vederea identificării acelor cauze în care persoana acuzată poate să pledeze vinovat şi pentru a urgenta solutionarea acestor cauze printr-o audiere bazată pe recunoaşterea vinovăţiei. Unul dintre avantajele sistemului este că permite inculpaţilor să dobândească o încredere deplină în hotărâre şi că reduce numărul de şedinţe la care trebuie să participe. Se reduce astfel stresul şi starea de anxietate resimţită de victime, martori şi inculpaţi a căror cauză se soluţionează mai rapid. Alte avantaje ale sistemului sunt: reducerea numărului de şedinţe de judecată, a situaţiilor în care dosarele trebuie să treacă prin sistemle de evidenţă a şedinţelor, o reducere activităţii necesare pentru pregătirea şedinţei de judecată, finalizarea rapidă a procedurii privind documentele permite o asistenţă juridică rapidă, soluţionarea rapidă a procedurii faţă de client, un dialog îmbunătăţit cu reprezentanţii Parchetului.
61. În multe ţări nu există standarde generale, însă de multe ori sunt reglementate anumite părţi dintr-o procedură, precum durata dintre ultima şedinţă de judecată şi pronunţarea hotărârii.

Atitudinea judecătorilor

62. O temă generală o reprezintă atitudinea judecătorului. Capacitatea-cheie a judecătorilor este abilitatea lor de a pronunţa hotărâri concrete şi în cauze complexe, ambivalente. Managementul de caz necesită, de asemenea, alte aptitudini. Funcţionarea managementului de caz depinde foarte mult de atitudinea şi capacitatea judecătorului. Aceasta presupune că introducerea sau întărirea managementului de caz necesită o schimbare de mentalitate. De exemplu, în mai multe ţări părţile oferă adesea explicaţii extinse cu privire la opinia lor asupra cauzei, fără niciun dialog sau întrebări din partea judecătorului, iar apoi judecătorul stabileşte doar data când hotărârea va fi pronunţată. La sfârşitul şedinţei de judecată, părţile nu au nicio idee în ce direcţie se va îndrepta hotărârea. Se acordă foarte mare importanţă concluziilor scrise, însă şedinţa ar fi mult mai interesantă pentru judecători şi părţi, dacă ar exista mai multe „discuţii” sau „dialoguri”. Pentru a aduce în discuţie această schimbare de mentalitate, este necesar un sprijin larg în rândul judecătorilor, dar şi diseminarea informaţiilor privind conducerea cauzelor.

63. Experienţa unor ţări atrage atenţia asupra unui alt aspect al eficacităţii.

În Ungaria, a fost depus mult efort în formarea judecătorilor pentru predarea cunoştinţelor psihologice şi sociologice, şi pentru dezvoltarea abilităţilor retorice. Se urmăreşte soluţionarea eficientă a conflictelor din sala de judecată şi motivarea orală convingătoare a hotărârilor. Acesta din urmă ar putea avea un efect asupra numărului căilor de atac formulate. 
Sistemul Judiciar din Anglia şi Ţara Galilor a realizat un DVD pentru formare conţinând exemple de cauze în scopul de a arăta modul în care managementul de caz ar putea fi realizat în diferite tipuri de cauze pentru reducerea duratelor, a numărul de martori inutili etc.

Linii directoare

Fiecare sistem judiciar ar trebui să înfiinţeze un mecanism în vederea stabilirii unei metodologii pentru managementul de caz, inclusiv standarde comune pentru durata (medie) de soluţionare a cauzelor, pe categorii de cazuri/jurisdicţii. 
Aceste mecanisme ar trebui să fie coordonate de judecători şi ar trebui să permită discuţii cu părţi interesate, cum ar fi avocaţii.

Metodologiile pentru managementul de caz trebuie să stabilească un echilibru între importanţa cauzei şi atenţia acordată cauzei, cu privire la etapele procedurale permise. 
În cadrul metodologiilor, un loc important trebuie acordat audierilor preliminare pentru a stabili modalitatea corespunzătoare de soluţionare a cauzei şi de a rezolva opinie diferite cu privire la procedură. 
Volumul de activitate al judecătorilor şi personalului auxiliar ar trebui să ofere suficient timp pentru realizarea unui management de caz corespunzător. Ar trebui analizat cu atenţie dacă judecătorii pot delega unele aspectele administrative ale managementului  de caz  personalului auxiliar.

Managementul de caz necesită o schimbare de atitudine şi mentalitate pentru mulţi judecători, aceasta trebuind încurajată prin formare și alte instrumente de diseminare a  cunoştinţelor.

SIMPLIFICAREA PROCEDURILOR JUDICIARE

Eliminarea elementelor învechite 

64. În majoritatea sistemelor juridice încă sunt prezente reminiscenţe procesuale din trecut, care sunt deseori depăşite şi ineficiente. O parte din aceste proceduri greoaie se referă la modul în care inculpaţii sunt încunoştinţaţi cu privire la o cerere îndreptată împotriva lor sau sunt citaţi. Deseori, notificările sunt comunicate personal printr-un agent procedural care, de multe ori, nu găseşte nicio persoană la adresa indicată; în alte situaţii sunt folosite serviciile poştale. Pe măsură ce mijloacele electronice de comunicare înlocuiesc alte forme de comunicare în viaţa de zi cu zi (mulţi oameni pot fi mult mai usor contactaţi prin reţele de socializare decât prin poştă), modalităţile de comunicare ale instanţelor trebuie, de asemenea, să se adapteze. Acest domeniu necesită o analiză aprofundată pentru a stabili dacă există soluţii simple. În general: pentru a înlătura aceste reminiscenţe din trecut este necesară o analiză detaliată a procedurilor și a proceselor de lucru asociate. De asemenea, este necesar ca toate părţile implicate să aibă deschidere şi o dorinţă de a se abate de la o tradiţie de durată.

Reducerea etapelor procesuale
65. O altă modalitate importantă de simplificare a procedurilor este limitarea numărul de etape procesuale într-o cauză. Este pe deplin rezonabil să se solicite părţilor să prezinte instanţei de la început toate informaţiile relevante, şi să nu pătreze informaţii din motive de strategie (a se vedea mai sus audierile preliminare). Schimbul repetat de memorii scrise ar putea fi interzis şi înlocuit cu o şedinţă scurtă, urmată apoi imediat de o hotărâre orală sau scrisă. Acesta ar fi procedura standard, care apoi să se aplice în mod implicit. Atunci când apar complicaţii, trebuie să se prevadă mai multe etape procedurale. Metodele utilizate în prezent în soluţionarea on-line a litigiilor pot pune la dispoziţia instanţelor instrumente pentru a asigura prezenţa părţilor şi pentru a soluţiona disputele într-un mod mai puţin oficial şi interactiv. (Paragraful 73 viii, mai jos, prezintă un experiment derulat în Olanda).

Concizie

66. O altă abordare presupune instituirea unor restricţii privind întinderea prezentărilor în instanţă, prin definirea unor limitări logice şi proporţionale ale documentelor scrise ale părţilor. În unele ţări, echitatea procedurii este afectată,  întrucât părţi puternice din punct de vedere financiar, care îşi permit cheltuieli juridice pentru o „luptă juridică pe front deschis”, fac abuz de proceduri printr-o suprasolicitare cu probleme juridice, motivări şi excepţii pentru a avea câştig de cauză în faţa celeilalte părţi. În astfel de situaţii este necesară identificarea şi concentrarea asupra adevăratelor probleme care fac obiectul cauzei. În aceeaşi măsură procedurile sunt accelerate, iar eficienţa hotărârilor este crescută.

67. În unele ţări instanţele experimentează prin limitarea prezentărilor avocaţilor, de exemplu, la 10 pagini. Întrucât majoritatea cazurilor sunt destul de simple,  în general acest lucru, ele sunt suficiente. Recomandările Curţii de Justiţie a Uniunii Europene pot servi drept sursă de inspiraţie. Recomandările făcute instanţelor naţionale cu privire la declanşarea procedurii trimiterilor preliminare (2012/C 338/01), publicate în Buletinul Oficial al Uniunii Europene din 6.11.2012, alineatul 22, prevăd:

"22. Deseori, sunt suficiente aproximativ 10 pagini pentru a expune în mod adecvat contextul unei cereri de decizie preliminară. Păstrându-și caracterul succint, această cerere trebuie totuși să fie suficient de completă și să conțină toate informațiile pertinente pentru a permite Curții, precum și subiectelor îndreptățite să depună observații să își facă o idee clară cu privire la cadrul factual și juridic al cauzei principale…”

68. Întrucât în general judecătorii nu vor fi în măsură să pună în aplicare aceste standarde fără a fi autorizaţi prin lege să facă acest lucru, legea trebuie să conţină astfel de dispoziţii.
69. De asemenea, întinderea hotărârilor (standard) ar putea fi reglementată. În cazuri simple pot fi suficiente hotărâri orale. În mai multe ţări, pronunţarea orală a hotărârii nu poate înlocui în prezent redactarea hotărârii şi expunerea motivării scrise. Accentul poate fi apoi pus pe scurtarea hotărârilor, în cazul în care acest lucru este admisibil. În acest caz pot fi necesare dispoziții speciale.

În Ungaria domeniul de aplicare a hotărârilor într-o formă concisă se extinde. În aceste cauze instanţa trebuie să indice argumentaul care oferă temeiul legal ce permite instanţei să renunţe la o motivare detaliată. Odată îndeplinită această condiţie, obligaţia de motivare este considerată a fi respectată dacă instanţa indică în scris temeiul legal al hotărârii sale.
Linii directoare

Posibilitatea de reducere numărului de etape procesuale depinde foarte mult de sistemul juridic din fiecare ţară. Un element comun şi crucial este faptul că toate informaţiile/probele trebuie să prezentate la începutul procesului: părţile trebuie să cunoască cauza cu care au de-a face şi trebuie să aibă posibilitatea de a o pregăti.

Trebuie realizată o analiză detaliată a procedurilor şi a activităţilor conexe pentru a elimina elementele depăşite.

Instanţele ar trebui să limiteze întinderea prezentărilor scrise şi orale ale avocaţilor şi ale cetăţenilor care se reprezintă singuri şi să le solicite să înceapă prin stabilirea structurii argumentelor lor. De asemenea, ar trebuie reglementaătă întinderea hotărârilor (standard) ar trebui reglementată.

IT & Informatizare
70. În raportul său recent, CEPEJ acordă atenţie asupra stadiului utilizării a instrumentelor IT în instanţele din Europa
. Acesta distinge trei categorii în utilizarea IT-ului:
i. Facilităţi informatice folosite pentru sprijinul direct al judecătorilor şi grefierilor;

ii. sisteme de înregistrare şi gestionarea a dosarelor;
iii. comunicare electronică şi schimbul de informaţii între instanţele judecătoreşti şi mediu, inclusiv tehnologia folosită în sala de judecată.

Raportul arată că IT-ul este utilizat pe scară largă, iar utilizarea acestuia se extinde rapid. Aproape toate ţările declară că deţin sisteme pentru categoria „i”; categoria „ii” este încă bine acoperită, dar nu la fel de mult ca „i”. Cu toate acestea, categoria „iii” nu este bine acoperită. În timp ce raportările statelor în cauză par destul de optimiste iar situaţia generală pare a fi mai puţin roz,  această a treia categorie este în prezent zona care are cea mai mare nevoie de dezvoltare. Acest lucru este necesar din perspectiva unui sistem judiciar care este în acord cu societatea modernă şi nu depăşit, dar şi din perspectiva beneficiilor economice pentru societate şi pentru însuşi sistemul judiciar.

71. În toate ţările, schimbul electronic de informaţii înlocuieşte treptat documentele pe hârtie. Sunt adoptate reglementări legale pentru a face posibile sesizarea electronică a instanţelor şi comunicările electronice ulterioare, şi sunt implementate sisteme informatice în acest scop. Un aspect important este legat de faptul dacă comunicarea electronică ar trebui să devină obligatorie pentru toţi sau doar pentru anumite categorii de justiţiabili şi reprezentanţii lor. Permiterea folosirii în continuare a comunicării pe suport de hârtie conduce la existenţa a două procese de muncă în instanţă, fapt care este costisitor. De asemenea, conduce la o trecere mai lentă de la hârtie la schimbul electronic. În mai multe ţări, în cauzele civile şi administrative, abordarea urmăreşte introducerea obligativităţii comunicării electronice, cu excepţia cetăţenilor.

În Estonia cetăţenii care comunica electronic sunt răsplătiţi prin taxe judiciare mai mici, sau prin hotărâri mai rapide.
72. În alte ţări se face o distincţie între părţile cu sau fără reprezentare juridică, astfel că prima categorie trebuie iar cea din urmă poate să trimită documente în format electronic. O altă abordare ar fi ca toată lumea să trimită documentele în format electronic, dar să se asigure în instanţe asistenţă cetăţenilor care nu au acces la internet. Alegerea făcută de sistemul judiciar al unei ţări trebuie să se încadreze în abordarea generală a serviciilor electronice (publice) din acea ţară.

73. Întrucât aplicaţiile IT se extind, cunoaşterea beneficiilor dobândite în acest mod şi a modului în care aceste beneficii se raportează la costuri prezintă un interes deosebit. Beneficiile decurg dintr-o performanţă mai ridicată a instanţelor judecătoreşti, de exemplu în ceea ce preiveşte termenele de judecată, care profită părţilor. De asemenea, părțile beneficiază pe urma comunicarii electronice, care este mai puţin costisitoare decât modalităţile de comunicare tradiţionale. Există beneficii şi pentru instanţe, de exemplu o productivitate mai mare. Grupul de lucru a realizat un chestionar în rândul membrii săi, însă a trebuit să ajungă la concluzia că, în general,  beneficiile şi costurile nu sunt măsurate. În general, informatizarea instanţelor începe treptat prin desfăşurarea unor proiecte, având în vedere că gama serviciilor și proceselor instanţelor este mare. Se pare că proiectele sunt rareori evaluate în ceea ce preveşte rezultatele lor. Riscul este ca potenţialele beneficii şi în special reducerile de costuri să dispară. Având în vedere această situaţie, trebuie să ne limităm la câteva exemple de proiecte care au sau par să aibă un potenţial mare.

i. Petiţii minore on-line: astfel de sisteme sunt deja utilizate de mai mulţi ani în mai multe ţări, precum Marea Britanie.

În Irlanda a fost implementat recent un astfel de sistem în toate instanţele districtuale. Există o foarte bună implementare sistemului on-line, în mod substanţial mai bună faţă de ceea ce a fost iniţial anticipat. Sistemul permite reclamanţilor să îşi depună cererile on-line, prin internet. Pot plăti taxa on-line. Reclamanţii pot accesa sistemul prin Internet odată ce formulat plângerea on-line şi pot urmări progresele înregistrate de cererea lor pe măsură ce aceasta parcurge diferitele etape ale procedurii de folosind un cod unic de înregistrare (PIN).

A fost lărgit domeniul de aplicare a procedurii ce are ca obiect pretenţii minore reglementându-se că, alături de plângerile consumatorilor, o plângere poate fi formulată de o persoană juridică împotriva unei alte persoane juridice în anumite condiţii legate de achiziţionarea de bunuri sau servicii ce nu depăşesc 2.000 €.

ii. Procedurile civile electronice.

În Italia, acest lucru este introdus în cele mai multe instanţe: citarea on-line s-au dublat între anul 2010 şi septembrie 2011 (de la mai puţin de 400.000 la aproape 900.000). S-au obtinut beneficii. De exemplu, instanţa din Milano a obţinut o reducere a duratei procedurii somaţiei de plată de la o medie de 45 de zile la 19 de zile. De asemenea, sunt reduceri mari de costuri.

iii. Registratură electronică.

În Olanda registrele (de exemplu cu privire la falimente) sunt accesibile pe internet, fapt care se reflectă în reduceri semnificative de costuri pentru sistemul judiciar şi, în special, pentru utilizatorii.

iv. IV. Inter-operabilitatea justiţiei penale. 
Acest sistem a început să funcţioneze în anul 2008 în Irlanda, şi reglementează transferul electronic al sesizărilor între sistemul informatic al poliţiei şi sistemul de management al serviciului instanţelor în materie penală şi, de asemenea, transferul informaţiilor prinvind soluţionarea cauzelor, cauţiunea sau emiterea mandatelor. Sistemul gestionează aproximativ 90% din toate sesizările, toate soluţiile şi cauţiunile şi toate mandate de executare. Gestionează aproximativ 2.5 milioane de mesaje anual şi are o rată zilnică de succes privind schimbul de date de 99,7%. Sistemul a transformat schimbul de informaţii dintre poliţie şi instanţe şi a eliminat introducerea dublă a datelor în ambele instituţii. A eliminat 75% din etapele procedurii administrative şi înlocuit schimbul de informaţii pe hârtie cu un schimb integrat de informaţii electronice. Beneficiile majore ale sistemului includ economii de aproximativ 5 milioane de € anual; degrevarea a peste 100 de membrii poliţiei şi 5 din cadrul instanţelor pentru alte atribuţii; o procesare a datelor mai eficientă şi mai precisă; eliminarea stocurilor de dosare; informaţii statistice îmbunătăţite şi planificarea mai eficientă a orarului instanţelor. În acest fel s-a contribuit direct la îmbunătăţirea eficienţei în administrarea justiţiei.

v. Sistemul de videoconferinţă devine tehnologia standard în multe ţări. Avantajele economice sunt deosebit de mari, atunci când părţile/martorii/experţii trebuie să fie audiaţi în străinătate, dar şi atunci când prezentarea în instanţă a pârâţilor sau deplasarea părţilor este costisitoare.

vi. Hotărâri on-line.

În ţări precum Estonia sunt publicate toate hotărârile. În Irlanda hotărârile Instanţei Supreme, Curţii Penale de Apel şi ale Înaltei Curţi sunt disponibile pe pagina de internet a instanţelor. Hotărârile sunt postate pe pagina de internet pe măsură ce acestea sunt puse la dispoziţie de către judecători.

vii. Înregistrarea audio/video a şedinţelor de judecată: utilizarea unei astfel de tehnologii se extinde, pentru raţiuni de calitate (de exemplu, pentru asigurarea probelor, cum s-a arătat mai sus), pentru a înnoi fundamental procedurile (de exemplu, procedurile privind căile de atac în Suedia, cum s-a arătat mai sus) şi pentru a reduce costurile cu personalul. Cu toate acestea, necesarul de investiţii de capital este ridicat şi cel puţin într-o ţară (Irlanda), acest lucru a devenit prohibitiv pentru continuarea implementării. În alte ţări există îndoieli cu privire la înţelepciunea şi eficienţa judecătorilor ce trebuie să vizioneze înregistrări de durată. Cel puţin, tehnologia avansată este necesară pentru analizarea înregistrărilor şi pentru preluarea informaţiilor. Se impune să concluzionăm că înregistrarea procedurilor are un potenţial mare, însă poate nu atât de avansat încât acest potenţial să fie valorificat.

viii. Utilizarea tehnicilor ODR (soluţionarea litigiilor on-line): soluţionarea on-line a litigiilor s-a extins rapid odată cu extinderea schimburilor comerciale pe internet facilitate de companii precum eBay. Mecanismele folosite constau în expunerea on-line de către părţile implicate în conflict a poziţiilor lor şi a discuţiilor temperate ale acestora, urmate de mediere şi de arbitraj în cazul în care etapele anterioare nu au succes. Avantajul ar fi că părţile implicate alocă mult mai mult timp activităţilor pregătitoare, iar intervenţia judecătorului poate fi promptă, scurtă şi la obiect. Această abordare oferă perspectiva unei inovări a procedurilor judiciare într-un mod mai radical. Una din caracteristici este faptul că procedurile judiciare sunt combinate cu tehnici on-line de soluţionare a litigiilor şi de mediere.

În Olanda este în curs de desfăşurare un experiment prin care părţile urmează aceste etape prin utilizarea unui astfel de program informatic interactiv sub îndrumarea instanţei care, atunci când este necesar, adoptă hotărâri judecătoreşti.

74. Impactul general al IT-ului asupra performanţei sistemului judiciar este chiar mai dificil de evaluat. Majoritatea sistemelor judiciare admit că s-au făcut ori urmează să fie făcute economii substanţiale, însă în general nu sunt disponibile apreicieri cantitative. Impactul asupra performanţei va depinde şi de gradul de implementare al aplicaţiilor utilizate.

Turcia reprezintă un bun exemplu de implementare. În această ţară, Sistemul Informatic Judiciar Naţional folosit de toate instanţele şi de alte organizaţii aflate în legătură cu acestea îndeplineşte următoarele funcţii: avocatii pot formula cereri de chemare în judecată şi pot consulta dosarele, iar părţile pot urmări procedurile cauzei şi obţine acces la dosar şi pot obţine informaţii prin SMS. Un sistem integrat este mult mai eficient din punct de vedere al costurilor decât un sistem fragmentat. În Olanda s-a încercat estimarea costuri ce pot fi reduse prin informatizarea completă a sistemul judiciar. Deşi sistemele informatizate au fost implementate acum treizeci de ani, încă multe sarcinile administrative presupun folosirea hârtiei. Posibilitatea instanţelor de reducere a costurilor ar reprezenta în jur de 5% din bugetul total, iar părţile şi reprezentanţii lor legali ar economisi de câteva ori mai mult. Aceasta este o estimare ex ante, şi rămâne de văzut dacă aceste reduceri de costuri se vor materializa.

Liniile directoare

Accesul informatic la justiţie începe să devină o parte integrantă a accesului la justiţie ca drept fundamental, şi extinderea acestuia ar trebui să fie o prioritate pentru sistemele judiciare.

Există un trend inevitabil spre înregistrarea şedinţelor de judecată pentru asigurarea probelor şi pentru a le face disponibile, de exemplu în căile de atac; instanţele ar trebui să implementeze astfel de sisteme cât mai curând posibil.

Bugetele celor mai multe sisteme judiciare nu pot susţine cu uşurinţă volumul de investiţii de capital cerut de aplicaţiile IT, astfel cum este necesar pentru înregistrarea şedinţelor; această problemă trebuie să fie abordată în mod specific. Analiza cost-beneficiu este necesară pentru a fundamenta deciziile privind investiţiile. 
Sistemele judiciare ar trebui să înveţe din mecanismele şi programele de soluţionare on-line a litigiilor disponibile în prezent pe internet.
CĂILE DE ATAC

INTRODUCERE

75. Articolul 6 din CEDO nu reglementează dreptul la o cale de atac per se. Convenţia urmăreşte să stabilească echitatea în ansamblu, pentru a stabili echitatea întregii proceduri penale într-o cauză determinată. Aceste excepţii apar în materie penală şi nu în civil. Se poate imagina că în condiţiile în care prima şedinţă de judecată dintr-un proces civil a fost deficitară, s-ar putea stabili dreptul de a introduce o cale de atac în contextul echităţii în ansamblu a procedurii.
76. O cale de atac este „relevantă potrivit Convenţiei” în trei circumstanţe:

i. Deşi articolul 6 din CEDO nu o impune, dacă este reglementată o cale de atac, procedurile de soluţionare a căii de atac sunt guvernate de prevederile articolului 6, chiar dacă modul în care sunt aplicate depinde de sistem.

ii. În unele cauze, o cale de atac poate acoperi deficienţele primei instanţe. În anumite împrejurări (de exemplu, în cazul în care calea de atac priveşte aspecte de fapt/de drept şi răspundere/condamnare), Curtea Europeană a Drepturilor Omului a apreciat existenţa unei căi de atac ca fiind de o „importanţă capitală” pentru o persoană acuzată care riscă o pedeapsă severă. Acest lucru înseamnă că lipsa unei căi de atac poate da naştere unei încălcări, deşi nu există încă situaţia în care există un drept la o cale de atac.

iii. Pentru acele state care au ratificat Protocolul nr.7 la Convenţie, articolul 2 prevede că orice persoană condamnată pentru săvârşirea unei infracţiuni de către o instanţă are dreptul de a-i fi „revizuită” condamnarea sau sentinţa de o instanţă superioară. Exercitarea acestui drept, inclusiv temeiurile pentru care poate fi exercitat, sunt reglementate prin lege. Exercitarea acestui drept, inclusiv temeiurile în baza cărora poate fi exercitat, urmează să fie reglementată prin lege. Acest drept poate face obiectul unor excepţii în ceea ce priveşte infracţiuni de o gravitate redusă, astfel cum este prevăzut prin lege, sau în cauzele în care persoana a fost judecată în fond de instanţa cu cel mai înalt grad de jurisdicţie sau a fost condamnată în urma unui recurs împotriva achitării.

SIMPLIFICAREA PROCEDURILOR ÎN CĂILE DE ATAC
77. Există temerea că accesul nerestricţionat la o cale de atac ar avea efect negativ asupra instanţelor şi în cele din urmă asupra calităţii justiţiei întrucât  impactul accesului neîngrădit la o cale de atac naşte riscul creşterii duratei de soluţionare a căilor de atac şi încarcă instanţele cu posibile cazuri inutile. Instanţele ar trebui să se asigurare că numai în cauzele importante se acordă acces la o cale de atac. Se acordată multă atenţie reducerii încărcăturii în căile de atac, nu numai în ce priveşte instanţele de judecată, ci şi participanţii la judecată, inclusiv martorii şi părţile vătămate. Procedurile trebuie să garanteze că nu există de sarcini inutile asupra instanţelor ori asupra timpului acestora.
78. Multe ţări europene au luat măsuri pentru a reduce numărul căilor de atac şi pentru simplificarea procedurii în căii de atac pentru a îmbunătăţi accesul la justiţie pentru cei care au o cauză importantă.
Aceste acţiuni intră sub incidenţa următoarelor categorii:

· Utilizarea filtrelor

· Concentrarea asupra aspectelor importante
· Reduce numărului de judecători în calea de atac
· Folosirea şi restricţionarea prezentărilor pe hârtie şi utilizarea tehnologiei informatice
Utilizarea filtrelor

79. Există o varietate de abordări pentru gestionarea căilor de atac în materie penală, civilă şi administrativă prin folosirea unor proceduri judiciare şi a unor filtre stabilite de instanţe. În unele state există o serie de proceduri și/sau filtre în vreme ce în altele nu există. Adevarata problemă este dacă ar trebui să existe un mecanism pentru a filtra eficient cauzele neimportante, fiind selectate astfel doar cauzele importante. De asemenea, trebuie să se stabilească cine decide asupra cauzelor importante.

80. În unele ţări căile de atac sunt limitate la cauzele mai importante. Acest lucru se realizează prin stabilirea unor praguri pentru căile de atac, de exemplu, în raport de sentinţă în dreptul penal ori de valoarea pretenţiei în dreptul civil. 
În Portugalia căile de atac sunt limitate în cauzele penale, cu excepţia rezoluţiei libere a instanţei. În materie civilă, filtrul îl constituie valoarea pretenţiei – exercitarea căii de atac la a doua instanţă fiind permisă numai dacă pretenţia are o valoare de 5.000 € sau mai mare.
81. Acelaşi scop poate fi atins oferind judecătorilor libertatea de a dispune cu privire la admisibilitatea căilor de atac. Căile de atac care nu au nici o şansă de succes ar trebui să fie eliminate prin filtrare şi să fie păstrate doar căile de atac care se justifică o examinare serioasă.

82. Există diferite abordări legate de entitatea care decide asupra importanţei unei cauze şi asupra criteriilor pe care se fundamentează această decizie. Pentru a asigura luarea unor astfel de decizii exclusiv pe circumstanţele cauzei, ele trebuie luate de către cei care au aptitudini relevante şi experinţă în evaluarea diverşilor factori din cauză şi care au libertatea de a lua decizia finală – sistemul judiciar.
În Irlanda filtrele se limitează la cauzele în care se analizează admisibilitatea căii de atac. Aceasta poate fi cosiderată o reglementare slabă, deoarece în majoritatea cazurilor respingerea ca inadmisibil a apelului poate fi contestată şi aceasta este analizată la rândul său ca o cale de atac.

În Scoţia, Anglia şi Ţara Galilor, în cauzele penale există o regulă generală privind admisibilitatea căii de atac împotriva condamnărilor şi sentinţelor, iar căile de atac sunt de asemenea admisibile în unele etape procedurale anterioare. În general, în cauzele civile dreptul la o cale de atac nu este necesar împotriva unei hotărâri, dar pot fi necesare în ce priveşte deciziile luate în etapele procedurale anterioare. 
În Italia există filtre procedurale atât la Curtea de apel cât şi la Curtea de Casaţie. În toate statele termenele pentru exercitarea unei căi de atac sunt aplicate ca filtre în cauzele penale, civile şi administrative. 
În Lituania, reglementarea filtrelor variază în Codul de procedură civilă şi în legea instanţelor judecătoreşti asigurându-se soluţionarea de instanţa de casaţie numai a anumitor aspecte în materie civilă, fără a exista însă limite pentru casare în materie penală. 
În Portugalia toate filtrele sunt abstracte şi reglementate prin normele de procedură, eliminând astfel dreptul unei instanţe de a a decide dacă anumite cauze ar trebui sau nu să fie supuse unei căi de atac. În Scoţia legislaţia în domeniul procesual penal şi civil reglementează procedurile în căile de atac.

Linii directoare

Ar trebui să prevadă prin lege că decizia asupra cauzelor importante să fie o hotărâre judecătorească întemeiată exclusiv pe circumstanţele cauzei. 
Ar trebui definite filtre pentru a reduce timpul petrecut de instanţe privind cauzele neimportante, acordând astfel un acces la justiţie mai rapid celor care au o cale de atac întemeiată.
Ar trebui definite filtrele prin care să se prevadă criteriile pe baza cărora sistemul judiciar să poată evalua temeinicia unei căi de atac în fiecare caz şi pentru a avea libertate în luarea deciziei finale.

Problemele notabile
83. O altă soluţie de degrevare a procedurilor în căile de atac este concentrea acestor proceduri asupra problemelor notabile. Acesta este de asemenea un mod de a reduce sarciniele participanţilor, inclusiv ale martorilor şi victimelor. Reaudierea lor este deseori privită ca o sarcină inutilă.

În Norvegia, un instrument important la îndemâna judecătorului din procedurile preliminare în curţile de apel îl constituie utilizarea activă a audierilor preliminare în scopul analizării întregii structuri a căii de atac – pentru a evita repetarea audierii din primă instanţă şi strângerea inutilă a unor probe suplimentare. În alte ţări, precum Olanda, se solicită curţilor de apel să se concentreze asupra problemelor relevante.

Suedia urmează o metodă mai radicală, limitând calea de atac la reanalizarea înregistrării audio/video a judecăţii din primă instanţă, limitând astfel la minimum audierea părţilor. Există dezbateri deschise dacă aceasta este o modalitate eficientă de a soluţiona o cale de atac. La început s-a manifestat o rezistenţă puternică din partea judecătorilor şi nu este clar dacă această rezistenţă a scăzut. În orice caz, reprezintă o schimbare radicală de la practica curentă, şi – posibil sub o formă mai moderată – poate fi o cale de  urmat,  întrucât integreaza procedurile informatice într-un mod logic. De asemenea, utilizarea  înregistrării video este importantă pentru asigurarea dovezilor din primă instanţă.

Linii directoare
Ar trebui instituite proceduri pentru a evita repetarea şi reluarea judecăţii din primă instanţă şi pentru ca cererile privind căile de atac să se concentreze pe problemele relevante.

Reducerea numărului de judecători

84. De asemenea, s-a sugerat că o altă abordare pentru degrevarea procedurilor în căile de atac ar putea fi realizată printr-o reducere a numărului de judecători din căii de atac, de exemplu de la trei la unu. Se arată că nu este nevoie de trei judecători pentru a soluţiona cauze simple, bine determinate. Totuşi, această abordare are unele dezavantaje clare, întrucât o echipă alcătuită din trei judecători iau decizii mai bune decât unul singur, iar autoritatea morală a instanţei este slăbită. O astfel de abordare poate foarte bine să compromită o justiţie eficientă.

Linii directoare
Nu este recomandată limitarea numărul de judecători în caile de atac, din moment ce sunt disponibile măsuri mai eficiente pentru a degreva căile de atac şi durata procedurilor.
Folosirea şi limitarea comunicări în formă scrisă şi utilizarea IT-ului
85. Unele ţări utilizează tehnologia informatică (IT) şi procedurile extrajudiciare pentru a  pregăti şi a depune cererea pentru o cale de atac.

86. În alte ţări, în anumite circumstanţe sunt introduse în calea de atac proceduri scrise.
 În Lituania, este introdusă o proceudră scrisă în judecarea căii de atac în materie civilă. După ce s-au demonstrat unele avantaje în cauzele civile (durate de soluţionare mai mici şi o mai mare eficienţă a cheltuielilor) a fost introdusă şi în procesele administrative. Părţile pot depune o cerere motivată pentru soluţionarea orală a cauzei. Judecătorii pot admite cererea deşi nu au această obligaţie.
87. O altă abordare este ca instanţa să limiteze întinderea concluziilor orale sau scrise ale părţilor, şi să le solicita să debuteze prin structurarea argumentelor, după cum s-a arătat mai sus.
Linii directoare

Deciziile privind cazuzele importante, în mod normal şi în primul rând, ar trebui adoptate în scris, nu în cadrul unei şedinţe de judecată.

Procedura în căile de atac ar putea fi simplificată prin limitarea întinderii prezentărilor scrise şi orale ale părţilor.

SOLUŢIONAREA ALTERNATIVĂ A LITIGIILOR

EFICACITATEA SOLUŢIONĂRII  ALTERNATIVE A LITIGIILOR

88. Medierea ca formă de Soluţionare Alternativă a Litigiilor (ADR) este răspândită într-o serie de state care folosesc această abordare, în timp ce alte state nu au luat-o încă în considerare.

89. Există puţine dovezi clare care să indice dacă utilizarea mai largă a ADR a redus numărul de cazuri cu care se confruntă instanţele.

În Olanda instanţele de judecată au raportat că medierea realizată prin sesizarea făcută de un judecător nu a condus la reducerea substanţială a numărului de cauze sau la o scădere a capacităţii necesare gestionării volumului de lucru obişnuit al instanţelor.

90. De asemenea, există dovezi contradictorii în ce priveşte valoarea ADR.

În Olanda un sondaj privind gradul de satisfacţie al clienţilor arată că în 2012 doar o majoritate mică din subiecţi au fost satisfăcuţi sau foarte satisfăcuţi de rezultatele procedurii de mediere (58.6%), însă o majoritate solidă a fost foarte mulţumită de activitatea mediatorului (71%). În Norvegia se consideră că medierea reprezintă un instrument eficient pentru instanţele locale, deşi nu sunt disponibile statistici relevante. În Polonia se consideră că opinia publică nu apreciază medierea ca fiind un instrument eficient de soluţionare a litigiilor.

91. Ar trebui să existe proceduri adecvate pentru mediere în instanţele de judecată.

În Irlanda, medierea a fost un atribut al Instanţei Comerciale de la înfinţarea sa în 2004. Momentul în care judecătorul intervine pentru a recomanda utilizarea medierii a fost considerat drept un factor foarte important. În cele mai multe cazuri, momentul optim este considerat a fi înaintea judecăţii, într-o fază ulterioară formulării plângeri şi anterioară prezentării mijloacelor de probă. În cauzele comerciale în care sunt implicaţi colegi apropiaţi sau membrii de familie, recomandarea unei medieri cât mai timpurii a fost apreciată a fi cea mai bună soluţie. Aceasta ajută la evitarea distrugerii relaţiilor personale care face imposibilă continuarea oricărei afaceri. Din experienţa instanţei comerciale s-a constatat că la început părţile nu se grăbeau să apeleze la mediere. Totuşi, odată cu trecerea timpului, a devenit mai populară. Instanţa comercială soluţionează acum un număr foarte mare de cauze în acest mod. 
În Ungaria medierea judiciară începe pe baza acordului comun al părţilor. Mediatorul − distinct de judecător − conduce medierea având obligaţia păstrării secretului, în timp ce judecătorul controlează procedura de mediere astfel încât conţinutul acordului comun să fie adecvat pentru a fi aprobat de instanţă.

92. Există convingerea răspândită că publicul şi părţile nu deţin informaţii suficiente cu privire la obiectivele şi procesele ADR. De asemenea, trebuie să fie conştientizat că atunci când părţile nu sunt dispuse să ajungă la un numitor comun medierea nu va funcţiona, mai ales în cazul în care părţile au încercat deja să ajungă la un compromis. Unele ţări consideră că medierea ar fi folosită mai mult dacă s-ar asigura asistenţă juridică şi s-ar reduce costurile. De asemenea, o hotărâre judecătorească privind aspectele juridice ale cauzei se fundamentează pe principii şi este publică, fapt care ar putea milita împotriva dorinţei unor părţi de a recurge la mediere.

Ungaria şi Letonia s-au pronunţat în sensul că trebuie să existe o schimbare de cultură în societate pentru a apreicia că soluţionarea alternativă a litigiilor poate fi eficientă, mai promptă şi mai puţin costisitoare pentru soluţionarea unor tipuri de litigii.

93. Medierea se aplică litigiilor din multe domenii. Domeniile de drept în care medierea se aplică mai des şi cu succes sunt dreptul familiei, dreptul muncii, dreptul comercial, litigiile de muncă, drept administrativ şi drept penal.

În Olanda medierea este în general posibilă în toate domeniile de drept, deşi nu a devenit comună în dreptul penal, fiind efectuate studii pentru a analiza posibilităţile. Există unele discuţii cu privire la aspectele financiare şi în plus ar putea avea mai mult sens medierea unei cauze penale în faza de cercetare penală sub auspiciile poliţiei şi/sau ale procurorului. Datele privind medierea pentru 2012 arată că 2716 de cauze au fost înaintate de către instanţele judecătoreşti, din care 2508 au fost soluţionate. Medierea a condus la soluţionarea cu succes a 48.3% din medierile realizate, cu 9,3% de cauze cu o înţelegere parţială. În cauzele administrative privind taxele, în 63,4% din cazuri s-a ajuns la o înţelegere deplină.

Linii directoare

Ar trebui să fie disponibile proceduri de mediere şi alte modalităţi de soluţionare alternativă a litigiilor în fiecare ţară, stabilite în urma consultării cu părțile interesate.
Datele relevante ar trebui să fie colectate și analizate pentru a arăta dacă soluţionarea alternativă a litigiilor reduce încărcătura instanţelor.

Pentru ca un proces de mediere să aibă succes este important să se ofere asistenţă juridică celor mai nevoiaşi sau medierea să fie finanţată din bugetul statului.

Pentru a promova utilizarea medierii ar trebui furnizate informaţii şi materiale explicative privind medierea.

Ar trebui  să fie efectuate sondaje eficiente privind satisfacţia beneficiarilor.

Trebuie să existe un program de angajament public pentru educarea populaţiei în general asupra importanţei medierii.

OBLIGATORIU SAU NU?

94. Se poartă discuţii intense dacă soluţionarea alternativă a litigiilor ar trebui să fie obligatorie sau nu, însă în prezent se pare că în cele mai multe regiuni din Europa care dispun de un asemenea sistem este facultativă.
Judecătorii irlandezi nu au considerat că ar trebui să fie obligatorie, acest fapt fiind susţinut într-un raport din 2009 privind reforma majoră a instanţelor civile din Scoţia. Liniile directoare privind medierea şi alte forme de soluţionare alternativă a litigiilor a inclus următoarele: " Soluţionarea alternativă a litigiilor reprezintă un sprijin valoros în activitatea instanţelor, dar instanţa nu ar trebui să aibă puterea de a obliga părţile să urmeze calea soluţionării alternative a a litigiului. Aceasta contravine dreptului constituţional al cetăţeanului de a supune un litigiu instanţelor judecătoreşti." Raportul susţine că utilizarea largă a protocoalelor preliminare şi a unui management de caz activ va permite instanţei să încurajeze părţile să ia în considerare mai întâi alternativele la judecată şi că majoritatea respondenţilor au apreciat caracterul voluntar al medierii ca ţinând de esenţa acesteia şi fiind determinant pentru succesul său.
95. În unele ţări medierea poate fi recomandată, iar refuzul de a o urma poate avea drept consecinţă creşterea costurilor la un moment ulterior (Irlanda), în alte ţări fiind invers (Scoţia).

96. În multe ţări, în majoritatea cauzelor civile părţile nu pot formula o acţiune în instanţă înainte de a declanşa procedura de mediere (Italia, România).

97. Judecătorii şi practicienii au fost de acord cu privire la importanţa caracterului  facultativ al procedurii de soluţionare alternativă a litigiilor argumentând că părţile nu pot fi obligate să recurgă la mediere, iar dacă sunt obligate rezultatul urmărit nu poate fi atins.
Linii directoare

Soluţionarea alternativă a litigiilor ar trebui să fie o procedură facultativă.
Judecătorii pot încuraja părţile să recurgă la mediere şi ar trebui să aibă posibilitatea de a insista în acest sens.

CINE TREBUIE SĂ DECIDĂ ASUPRA MEDIERII?

98. Există abordări diferite cu privire la persoana care ar trebui să decidă cu privire la mediere. În unele ţări se consideră că este neadecvat sau ineficient ca judecătorii să conducă medierea. Mai ales atunci când gradul de încărcare este ridicat şi există stocuri mari, se consideră că judecătorii ar trebui să lase procedura de mediere în sarcina mediatorilor din afara instanţelor. În multe state judecătorilor nu le este permis să acţioneze ca mediatori, dar pot avea rolul de a încuraja părţile să apeleze la mijloacele de soluţionare alternativă a litigiilor.

În Olanda există în fiecare instanţă un specialist în mediere, care poate să evalueze cauza şi să îndrume părţile către mediatorul potrivit.

99. În unele ţări judecătorii pot media disputele şi această practică este un succes.
În Norvegia, în mod normal un „judecător-mediator”, nu ar fi considerat incompatibil pentru a continua soluţionărea cauzei ca judecător în cazul unei medieri eşuate, putând continua dacă părţile o solicită iar judecătorul însuşi/însăşi se consideră imparţial. În cazul în care medierea nu reuşeşte şi procesul începe cu un alt judecător din motive de imparţialitate, informaţiile  prezentate în faţa judecătorului-mediator nu ar fi disponibile pentru judecătorul care judecă cauza. În Norvegia medierea se realizează în general în instanţă, chiar dacă s-a instituit un sistem pentru trimiterea cauzelor către mediatori externi.

100. În alte ţări utilizarea de tehnici de mediere în cadrul procedurilor de judecată este privită ca având un impact mai mare decât medierea propriu-zisă (Olanda).

101. În majoritatea statelor medierea este realizată de mediatori formaţi / autorizaţi care asistă părțile în obţinerea unui acord.

102. În majoritatea statelor un judecător poate decide dacă o cauză poate fi supusă medierii şi poate încuraja părțile de a urmeze o metodă de soluţionare alternativă a litigiilor.

Linii directoare

Medierea trebuie efectuată de mediatori corespunzător formaţi şi autorizaţi.

Trebuie să existe proceduri adecvate de mediere în toate instanţele importante.

Utilizarea tehnicilor de mediere de către judecători în cadrul procedurilor poate fi recomandată, întrucât ajută ca procedurile să devină mai puţin formale.

Protocoalele preliminare şi un management de caz activ vor permite instanţei să încurajeze părţile să ia în considerare alternativele judecării.

MEDIEREA ŞI PLÂNGEREA PREALABILĂ LA AUTORĂTIŢILE GUVERNAMENTALE

103. Una dintre cerinţele instanţelor de judecată o reprezintă disponibilitatea cetăţenilor de a lua măsuri legale pentru a soluţiona disputele dintre ei şi autorităţile guvernamentale. Aceste acţiuni adesea o sarcină inutilă şi încarcă programul instanţei.

104. În unele ţări  se adoptă o abordare diferită pentru soluţionarea unor astfel de dispute de către autorităţile guvernamentale precum autorităţile fiscale, de asigurări sociale şi de urbanism. Sunt implementate mecanisme care permit unui cetăţean aflat în litigiu cu o astfel de autoritate să poarte discuţii cu această autoritate şi să soluţioneze problema în timp util fără a apela la o instanţă. Aceste procese sunt adesea numite plângeri prealabile (internal reviews).

105. În mod tradiţional, autorităţile guvernamentale acţionează într-o manieră formală, fără a încearca cu adevărat să explice cetăţenilor regulile şi aplicarea lor şi să soluţioneze litigiile.

106. Drept urmare, multe litigii, chiar cu privire la probleme minore, trebuie să fie prezentate în cele din urmă în faţa instanţelor. Pentru a reduce numărul unor astfel de cauze este necesară o schimbare de atitudine. Comunicarea activă, de exemplu purtarea unor convorbiri telefonice pentru a explica hotărârile sau întâlniri cu reprezentanţii agenţiilor reprezintă cheia acestei schimbări. Autorităţile guvernamentale ar putea stabili obiective pentru procentajul de soluţionare a litigiilor.

107. Alături de comunicarea activă, care are drept scop clarificarea neînţelegerilor reciproce şi soluţionarea litigiilor simple, autorităţile guvernamentale ar putea apela la mediere pentru a încerca să soluţioneze (o parte din) litigiile rămase. Acest lucru ar implica mediatori independenţi sau un organism independent pentru a conduce medieri care să asigure o situaţie echitabilă.

108. Întrucât mediatorii nu adoptă o poziţie într-un litigiu, o atlă opţiune ar fi să existe un organism independent, parte a executivului, care să analizeze  deciziile contestate ale autorităţii guvernamentale urmărind ca deciziile să fie corecte şi rezonabile. Plângerea prealabilă este o etapă a unei proceduri administrative în care i se cere unui alt organism (independent) să emită un aviz cu privire la corectitudinea deciziei luate. Aspectul important este legat de faptul că guvernul este obligat să îşi analizeze propria decizie încă o dată, pentru a evita procedurile inutile în instanţă.

109. Un sistem corespunzător de soluţionare a litigiilor la nivel intern şi de plângere prealabilă poate oferi o metodă rapidă şi necostisitoare de soluţionare a multor litigii. Atunci când cetăţenii sunt în continuare nemulţumiţi, se pot adresa instanţei. Este un mecanism de promovare a înţelegerilor şi a acordurilor dintre un organism public şi un particular. Există astfel un filtru pentru evitarea procedurilor. Calitatea este sporită iar numărul procedurilor va scădea. Reprezintă de asemenea un mecanism pentru prevenirea corupţiei ca urmare a intervenţiei unui alt organism independent. Atunci când cetăţenii încă nu sunt mulţumiţi, se pot adresa instanţei.

Linii directoare
Consiliile judiciare ar trebui să recomande guvernelor să încerce soluţionarea anumitor conflicte administrative prin folosirea unei comunicări active, a unor proceduri de mediere şi a unei revizuiri independente.

LINIILE DIRECTOARE

ROLUL PRO-ACTIV AL SISTEMULUI JUDICIAR ŞI AL CONSILIILOR JUDICIARE

1. Sistemul judiciar trebuie să fie întotdeauna implicat în toate etapele oricărui proces de reformă, fie direct, fie prin intermediul unei consultări adecvate.

2. Sistemul judiciar trebuie să fie implicat în crearea unor criterii de succes şi a unor indicatorii cheie de performanţă pentru a evalua reformele în mod  eficient. 

3. Sistemul judiciar şi consiliile judiciare trebuie să joace rol pro-activ, vital în întregul proces de reformă.
EDUCAŢIE JUDICIARĂ ŞI FORMARE
Consiliile judiciare trebuie să elaboreze programe educaţionale pentru a insufla înţelegerea rolului pe care sistemul judiciar şi consiliile Judiciare îl deţin în procesul de reformă.

Un proces de formare adecvat şi pertinent trebuie să fie asigurat pentru sistemul judiciar, pentru a permite judecătorilor să devină pe deplin implicaţi în procesul de reformă.

  PRINCIPIILE REFORMEI

Toate evoluţiile ar trebui să fie ghidate de principiile justiţiei menţionate la punctul 29 din Partea 2 şi nu de considerente financiare. 

Toate reformele ar trebui să urmeze principiul SMARTER.
RAŢIONALIZARE ŞI REORGANIZARE
ACCESUL LA JUSTIŢIE

	În cazul în care accesul la justiție poate fi afectat negativ prin concentrarea instanţelor de judecată, trebuie analizat dacă planul de reducere a cheltuielilor justifică concentrarea instanţelor.

În orice jurisdicţie în care s-a propus reforma sistemului judiciar/instanţelor care implică redesenarea hărţii sistemului judiciar/instanţelor, trebuie să existe un set de principii pentru furnizarea accesului la justiţie pentru a ghida abordarea reformei.

Orice astfel de set de principii ar trebui să ţină cont de cerinţa generală a sistemului local de înfăptuire a justiţiei şi să ia în considerare factori precum distribuţia populaţiei, considerente geografice, accesul la serviciile de transport public şi disponibilitatea sistemelor IT.

Trebuie să se acorde atenţie nu numai la disponibilitatea sistemelor IT, dar şi la modul lor de implementare. Ar trebui să existe implicare judiciară în stabilirea procedurilor corespunzătoare și a criteriilor de utilizare a IT-ului.

Orice propunere de program de raţionalizare şi reorganizare a instanţelor şi parchetelor trebuie să includă consultări corespunzătoare cu sistemul judiciar (în cazul în care astfel de propuneri provin din partea  guvernului, nu din partea sistemului  judiciar), cu alte părţi interesate şi cu cetăţenii.

Un program de reformă cu propuneri de raţionalizare şi reorganizare trebuie să includă un proces amănunţit de evaluare şi de revizuire, iar această evaluare şi revizuire trebuie implementate.


CALITATEA ACTULUI DE JUSTIŢIE / SERVICIULUI PUBLIC

	Dacă specializarea poate asigura furnizarea unui act de justiţie de calitate, trebuie luate măsuri pentru a garanta că sistemul judiciar deţine nivelul necesar de expertiză, de experienţă şi de formare. 

Pentru a se asigura furnizarea unui act de justiţie de înaltă calitate prin specializare, trebuie să fie asigurate resurse juridice specializate adecvate şi sprijinul necesar.

Orice proces de introducere a specializării ar trebui să ia în considerare posibila pierdere de flexibilitate care poate rezulta, şi dacă avantajele depăşesc dezavantajele. Pot fi necesare consultări cu privire la aceste aspecte.

Ar trebui să existe grupuri de persoane care să reprezinte sistemul judiciar şi orice alţi actori relevanţi. Astfel de grupuri trebuie să se reunească în mod regulat pentru a examina datele relevante şi pentru a face propuneri.


O MAI BUNĂ ADMINISTRARE ŞI OPTIMIZAREA VOLUMULUI DE LUCRU

	Analiza corespunzătoare a stocurilor ar trebui efectuată în diferite părţi ale ţării sau ale sistemului judiciar pentru a identifica nevoia de redistribuire a volumului de lucru şi a susţine o astfel de redistribuire ori pentru a identifica alte soluţii. 

Sistemul Judiciar trebuie să fie implicat în procesul de analiză, redistribuire sau identificare a altor soluţii.

Dacă informaţiile esenţiale privind durata de soluţionare şi stocurile lipsesc,  situaţia ar trebui să fie remediată - în special prin utilizarea IT-ului.  Pentru a evalua avantajele investiţiilor în IT, trebuie acordată atenţie importanţei colectării şi analizei informaţiilor pentru a îmbunătăţi planificarea şi managementul eficace şi rentabil în activitatea instanţei.


MANAGEMENTUL DE CAZ, SIMPLIFICAREA ȘI INFORMATIZAREA

MANAGEMENTUL DE CAZ

Fiecare sistem judiciar ar trebui să înfiinţeze un mecanism în vederea stabilirii unei metodologii pentru managementul de caz, inclusiv standarde comune pentru durata (medie) de soluţionare a cauzelor, pe categorii de cazuri/jurisdicţii. 

Aceste mecanisme ar trebui să fie coordonate de judecători şi ar trebui să permită discuţii cu părţi interesate, cum ar fi avocaţii.

Metodologiile pentru managementul de caz trebuie să stabilească un echilibru între importanţa cauzei şi atenţia acordată cauzei, cu privire la etapele procedurale permise. 

În cadrul metodologiilor, un loc important trebuie acordat audierilor preliminare pentru a stabili modalitatea corespunzătoare de soluţionare a cauzei şi de a rezolva opiniile diferite cu privire la procedură. 

Volumul de activitate al judecătorilor şi personalului auxiliar ar trebui să ofere suficient timp pentru realizarea unui management de caz corespunzător. Ar trebui analizat cu atenţie dacă judecătorii pot delega unele aspectele administrative ale managementului  de caz  personalului auxiliar.

Managementul de caz necesită o schimbare de atitudine şi mentalitate pentru mulţi judecători, aceasta trebuind încurajată prin formare și alte instrumente de diseminare a  cunoştinţelor.

SIMPLIFICAREA PROCEDURILOR JUDICIARE

Posibilitatea de reducere numărului de etape procesuale depinde foarte mult de sistemul juridic din fiecare ţară. Un element comun şi crucial este faptul că toate informaţiile/probele trebuie să prezentate la începutul procesului: părţile trebuie să cunoască cauza cu care au de-a face şi trebuie să aibă posibilitatea de a o pregăti.

Trebuie realizată o analiză detaliată a procedurilor şi a activităţilor conexe pentru a elimina elementele depăşite.

Instanţele ar trebui să limiteze întinderea prezentărilor scrise şi orale ale avocaţilor şi ale cetăţenilor care se reprezintă singuri şi să le solicite să înceapă prin stabilirea structurii argumentelor lor. De asemenea, ar trebuie reglementaătă întinderea hotărârilor (standard) ar trebui reglementată.

IT & Informatizare

Accesul informatic la justiţie începe să devină o parte integrantă a accesului la justiţie ca drept fundamental, şi extinderea acestuia ar trebui să fie o prioritate pentru sistemele judiciare.

Există un trend inevitabil spre înregistrarea şedinţelor de judecată pentru asigurarea probelor şi pentru a le face disponibile, de exemplu în căile de atac; instanţele ar trebui să implementeze astfel de sisteme cât mai curând posibil.

Bugetele celor mai multe sisteme judiciare nu pot susţine cu uşurinţă volumul de investiţii de capital cerut de aplicaţiile IT, astfel cum este necesar pentru înregistrarea şedinţelor; această problemă trebuie să fie abordată în mod specific. Analiza cost-beneficiu este necesară pentru a fundamenta deciziile privind investiţiile. 

Sistemele judiciare ar trebui să înveţe din mecanismele şi programele de soluţionare on-line a litigiilor disponibile în prezent pe internet.

          CĂILE DE ATAC
Utilizarea filtrelor

Ar trebui să prevadă prin lege că decizia asupra cauzelor importante să fie o hotărâre judecătorească întemeiată exclusiv pe circumstanţele cauzei. 

Ar trebui definite filtre pentru a reduce timpul petrecut de instanţe privind cauzele neimportante, acordând astfel un acces la justiţie mai rapid celor care au o cale de atac întemeiată.

Ar trebui definite filtrele prin care să se prevadă criteriile pe baza cărora sistemul judiciar să poată evalua temeinicia unei căi de atac în fiecare caz şi pentru a avea libertate în luarea deciziei finale.

Problemele notabile

Ar trebui instituite proceduri pentru a evita repetarea şi reluarea judecăţii din primă instanţă şi pentru ca cererile privind căile de atac să se concentreze pe problemele relevante.
Reducerea numărului de judecători

Nu este recomandată limitarea numărul de judecători în caile de atac, din moment ce sunt disponibile măsuri mai eficiente pentru a degreva căile de atac şi durata procedurilor.

Folosirea şi limitarea comunicări în formă scrisă şi utilizarea IT-ului

Deciziile privind cazuzele importante, în mod normal şi în primul rând, ar trebui adoptate în scris, nu în cadrul unei şedinţe de judecată.

Procedura în căile de atac ar putea fi simplificată prin limitarea întinderii prezentărilor scrise şi orale ale părţilor.

SOLUŢIONAREA ALTERNATIVĂ A LITIGIILOR
Eficacitatea soluţionării alternative a litigiilor
Ar trebui să fie disponibile proceduri de mediere şi alte modalităţi de soluţionare alternativă a litigiilor în fiecare ţară, stabilite în urma consultării cu părțile interesate.

Datele relevante ar trebui să fie colectate și analizate pentru a arăta dacă soluţionarea alternativă a litigiilor reduce încărcătura instanţelor.

Pentru ca un proces de mediere să aibă succes este important să se ofere asistenţă juridică celor mai nevoiaşi sau medierea să fie finanţată din bugetul statului.

Pentru a promova utilizarea medierii ar trebui furnizate informaţii şi materiale explicative privind medierea.

Ar trebui  să fie efectuate sondaje eficiente privind satisfacţia beneficiarilor.

Trebuie să existe un program de angajament public pentru educarea populaţiei în general asupra importanţei medierii.

OBLIGATORIU SAU NU?

Soluţionarea alternativă a litigiilor ar trebui să fie o procedură facultativă.

Judecătorii pot încuraja părţile să recurgă la mediere şi ar trebui să aibă posibilitatea de a insista în acest sens.

CINE TREBUIE SĂ DECIDĂ ASUPRA MEDIERII?

Medierea trebuie efectuată de mediatori corespunzător formaţi şi autorizaţi.

Trebuie să existe proceduri adecvate de mediere în toate instanţele importante.

Utilizarea tehnicilor de mediere de către judecători în cadrul procedurilor poate fi recomandată, întrucât ajută ca procedurile să devină mai puţin formale.

Protocoalele preliminare şi un management de caz activ vor permite instanţei să încurajeze părţile să ia în considerare alternativele judecării.

MEDIEREA ŞI PLÂNGEREA PREALABILĂ LA AUTORĂTIŢILE GUVERNAMENTALE
Consiliile judiciare ar trebui să recomande guvernelor să încerce soluţionarea anumitor conflicte administrative prin folosirea unei comunicări active, a unor proceduri de mediere şi a unei revizuiri independente.

� � HYPERLINK "http://www.encj.eu/images/stories/pdf/GA/Dublin/encj_report_judicial_reform_def.pdf" ��http://www.encj.eu/images/stories/pdf/GA/Dublin/encj_report_judicial_reform_def.pdf� 


� Recomandările 18 și 19 prevăd:


18.  Sistemul judiciar, sub coordonarea consiliilor pentru justiţie, dacă există, ar trebui să elaboreze propuneri pentru o reformă eficientă. Obiectivul reformei ar trebui să fie îmbunătăţirea nivelului de eficienţă a justiţiei. O administrare mai eficientă are drept rezultat îmbunătăţirea duratei procedurilor şi a calităţii actului de justiţie.


19) Este recomandabil ca acest gen de propuneri pentru reformă să se inspire din direcţiile generale evidenţiate în acest raport. În special, ar putea fi utilizate acele idei privind simplificarea procedurilor, administrarea mai eficientă a dosarelor şi informatizarea, care, utilizate împreună, ar putea să ofere o perspectivă pentru creşterea nivelului de eficienţă a justiţiei.


� 	Titlul VI – Justiţie, articolul 47 prevede că orice cetăţean are Dreptul la o cale de atac eficientă şi la un proces echitabil. Acest principiu este, de asemenea, definit în articolul 6 din Convenţia Drepturilor Omului şi a Libertăţilor Fundamentale (Convenţia sau CEDO).


� 	  � HYPERLINK "http://ec.europa.eu/europe2020/pdf/themes/26_public_administration.pdf" ��http://ec.europa.eu/europe2020/pdf/themes/26_public_administration.pdf� 





�  	  � HYPERLINK "http://www.coe.int/T/dghl/cooperation/cepej/evaluation/2012/PowerpointJPJ.pdf" ��http://www.coe.int/T/dghl/cooperation/cepej/evaluation/2012/PowerpointJPJ.pdf� 





� 	  � HYPERLINK "http://www.mepli.eu/2012/09/a-justice-scoreboard-reding-proposes-to-rank-eu-justice-systems/" ��http://www.mepli.eu/2012/09/a-justice-scoreboard-reding-proposes-to-rank-eu-justice-systems/� 





� 	  � HYPERLINK "http://europa.eu/rapid/press-release_IP-13-285_en.htm" ��http://europa.eu/rapid/press-release_IP-13-285_en.htm� 





� 	  Recomandarea 17 a Părţii 1 a Reformei Judiciare prevede că „Este esenţial ca sistemul judiciar, consiliile judiciare şi în special judecătorii şi procurorii să fie implicaţi în fiecare etapă a evoluţiei şi a implementării planurilor de reformă. Acest aspect este important pentru a asigura independenţa sistemului judiciar, pentru a asigura că reformele sunt eficiente şi pentru a inspira încredere.”


� 	A se vedea notele de subsol cu numărul 2 şi 9 de mai sus.


� 	A se vedea nota de subsol cu numărul 4 de mai sus.


� 	Partea 1 stipulează, spre exemplu, că „implementarea tehnologiei informaţiei (IT), în special a conferinţelor audio-video, devine comună în marile state, iar participarea la o audiere de la distanţă nu este privită ca un obstacol insurmontabil”, a se vedea http://www.encj.eu/images/stories/pdf/GA/Dublin/encj_report_judicial_reform_def.pdf , pagina 6.


�  	Recomandarea 2 din Partea 1 stipulează „Sistemele judiciare trebuie să evalueze cu atenţie dacă economiile de cheltuieli nete pot fi atinse prin concentrarea instanţelor, şi trebuie luat în calcul că pot trece mulţi ani până ca economiile dorite să fie efectiv atinse”, a se vedea: http://www.encj.eu/images/stories/pdf/GA/Dublin/encj_report_judicial_reform_def.pdf,  pagina 8.


� 	Partea 1 din raport recomandă: „Redistribuirea sarcinilor în cadrul instanţelor pentru a le permite judecătorilor să se concentreze asupra nucleului sarcinilor judiciare reprezintă un scop în sine, ăn afară de reducerea cheltuielilor ce poate fi realizată în acest sens. Pentru a fi eficienţi, judecătorilor trebuie să li se asigure sprijinul necesar. Aceştia trebuie să fie capabili să se bazeze pe propriul personal fapt care necesită recrutarea unui personal foarte calificat” 


http://www.encj.eu/images/stories/pdf/GA/Dublin/encj_report_judicial_reform_def.pdf, p. 21,


Recomndarea nr. 14.


�  	P. Kelly (2010). Alternative Dispute Resolution and the Commercial Court, Arbitration and ADR Review,2, p.95.


�  	S. Hayes (2005). The Commercial Court. Irish Law Times 23, p. 317.


�  	Standarde similare există în majoritatea statelor din SUA. A se vedea: D. Steelman (2010). Time standards as  a court management tool: the experience in American state and local trial courts. International Journal for Court  Administration, April 2010, p. 1-11.


�  	CEPEJ (2012). Sistemele judiciare europene, Ediţia 2012 (date din  2010). Consiliul Europei, p. 110-119.


� 	Includ atât apelul cât şi recursul.

